Uhapšeni saradnici Gvaida, ali SAD žele da Maduro zatvori "uličnog predsednika" - ZAŠTO? | WebTribune\nHome SPEKTAR Uhapšeni saradnici Gvaida, ali SAD žele da Maduro zatvori “uličnog predsednika” – ZAŠTO?\nPosted date: март 30, 2019 In: SPEKTAR\n21. marta, u popodnevnim satima po lokalnom vremenu ministar Madurove vlade Nestor Reverol je potvrdio hapšenje čelnika kancelarije Huana Gvaida, Roberta Marera, a njegova kuća je pretražena. Ukratko, Marero je uhapšen zbog planiranja ubistava i sabotaža, učestvovanja u aktivnostima Gvaida, strukturisanja i finansiranja kriminalnih grupa koje su trebale da sprovode selektivne atentate na funkcionere i vođe vlade Nikolasa Madura.\nMinistar unutrašnjih poslova Venecuele, Nestor Reverol, je na konferenciji za novinare rekao da je Mareru zaplenjeno ratno oružje i novac u čvrstoj valuti, a obaveštajne i bezbednosne službe države su demontirale terorističku ćeliju koja je planirala seriju napada za koje bi opozicija unajmila kolumbijske i plaćenike iz Centralne Amerike.\nUhapšen je Luis Paez Salazar, bliski saradnik Marera. Državne akcije preduzete su u saradnji s ministarstvom pravosuđa.\nKada je Marero uhapšen, lokalni i međunarodni blok za svrgavanje Madurove vlade je hapšenje nazvao otmicom i kršenjem parlamentarnog imuniteta. Međutim, bivši gradonačelnik Barute nije zastupnik Narodne skupštine koja 2015. nije priznala njegovu registraciju kao zamenu za Karlosa Vekia, zastupnika s Liste Monagas. Tako je bez službene potvrde zastupničkog statusa Roberto Marero učestvovao u sednicama parlamenta i kasnije postao prvi saradnik Huana Gvaida u pokušaju rušenja vlade Nikolasa Madura, proces koji traje već dva meseca.\nVašington želi hapšenje Gvaida, ali ga Karakas za sada ostavlja na slobodi\nIako se često vode rasprave o aktivnostima opozicionog zastupnika Huana Gvaida, koji je 23. januara na ulicama istočnog Karakasa sam sebe proglasio za predsednika zemlje, uz tvrdnje da bi ga trebalo uhapsiti, posebno nakon poziva stranim silama da vojno intervenišu u Venecueli, Karakas to još nije učinio. Možda s dobrim razlogom, jer su vlasti zemlje juče krenule u čistku ljudi zaduženih za primanje novca i organizovanje sabotaža i ubistava, nakon čega će Gvaido ostati sam s nekoliko pristalica i i dalje tvrditi da je predsednik Venecuele.\nNaime, najbliži saradnik Gvaida, čelnik frakcije Voluntad Popular, Karlos Vekio, 19. marta, je tokom prisilnog zauzimanja venecuelanske diplomatske misije u Njujorku rekao da bi eventualno pritvaranje Huana Gvaida imalo “pozitivan efekat” i “ubrzalo” promenu vlasti u Bolivarskoj Republici.\nIzjave Vekia se podudaraju s proročanstvom koje je u četvrtak 4. marta izrekao senator Marko Rubio o hapšenju čelnika kancelarije Gvaida, Roberta Marera, što bi moglo značiti “početak napora režima da zaustavi samoproglašene vođe latinoameričke zemlje”.\nU drugim prilikama, na primer kada se Gvaido iz inostranstva vratio u Venecuelu, američki državni sekretar Majk Pompeo i čelnik nacionalne bezbednosti Džon Bolton rekli su kako bi hapšenje zbog nepoštovanja suda predsednika Narodne skupštine imalo važne posledice. Njihove izjave nedvosmisleno potvrđuju da su SAD prilično zainteresovane za mogućnost hapšenje njihovog štićenika, jer do sada nije uspeo da ispuni nijedan poveren zadatak.\nSada smo u čudnoj situaciji da vladi u Karakasu nesposobni Huan Gvaido više vredi živ i slobodan na ulicama Karakasa, gde u istočnim četvrtima s vremena na vreme uspe da okupi nekoliko hiljada pristalica, nego u zatvoru ili mrtav, što bi bio najgori scenario. U ovoj apsurdnoj situaciji Huan Gvaido verovatno najbolju zaštitu, iako prikrivenu, ima od obaveštajne službe zemlje SEBIN, koja je direktno podređena potpredsednici zemlje Delsi Rodrigez.\nTako su, tri dana nakon izjave Karlosa Vekia iz Njujorka zastupnici Narodne skupštine, kao što je Serhio Vergara iz stranke Voluntad Popular, istakli kako hapšenje Marera predstavlja “napor da se zastraši Huan Gvaido”.\nU kontekstu propale američke agende, ovakvi događaji se iskorišćavaju kako bi se ponovo oživeo ljutit poziv opozicije za novi “Dan D”, koji je sada preimenovan u “Operaciju sloboda”.\nGvaido im treba kao zatvorenik, a ne slobodan građanin\nOvakve izjave dokazuju da je irelevantnost Gvaida u javnoj areni svakim danom sve veća, a izjave da se “Madurov režim” okomio na njega imaju suprotno dejstvo. Naravno, ova rasprava ne uzima u obzir namerne zločine koje je Gvaido počinio ignorišući ustavni poredak Venecuele.\nUzmimo sam primer Španije, gde se danas čelnicima Vlade Katalonije sudi samo zato što su sprovele referendum o nezavisnosti ove regije od Španije, iako nisu preduzeli nikakve radikalne korake za odcepljenje Katalonije. Očito je da sa, zapadne tačke gledišta, ono što vredi za evropske zemlje ne vredi za zemlje Latinske Amerike. U ovom konkretnom slučaju za Venecuelu.\nMeđutim, temeljna politička činjenica ovog prikrivenog apela da se Gvaido uhapsi pokazuje da su u ovom trenutku sve provokacije samoproglašene uprave usmerene na postizanje tog cilja. Naposletku, sama Bela kuća ga je “zamolila” da ne ide u zemlje EU i da se odmah vrati u Venecuelu kako ne bi “izgubili zamah”, iako je Huan Gvaido bio isplanirao obilazak Evrope.\nBela kuća razume da “tranzicijski plan” kog su Vašingtonu predstavili Leopoldo Lopez, Marija Korina Maćado, Antonio Ledezma i Hulio Borges više ne dopušta ubrzanje unutrašnjeg pritiska protiv Venecuele. Zapravo je sve krenulo stranputicom i počinjene greške je sada teško popraviti.\nVenecuelanski problem nije zaglavio na međunarodnom nivou, jer ne postoji jaka koalicija koja bi dala bezuslovnu podršku pregovorima s bilo kojom stranom. Kada je Fabiana Rosales, supruga Gvaida, poslata na turneju kako bi rekla u Čileu da “čavisti” svakodnevno ubijaju decu”, niko joj nije poverovao. Niko u latinoameričkoj ne podržava prisilnu smenu vlasti, a stvarnih pregovora između stranaka nema i ne može ih ni biti.\nNijedna od ključnih institucija zemlje, uključujući Vrhovni sud pravde, Nacionalnu ustavotvornu skupštinu, vojsku (FANB), Bolivarsku narodnu policiju, policiju i crkvu, nije se odrekla legitimne vlade.\nSjedinjene Države sada nastavljaju s naporima da Gvaida gurnu u zatvor, a CNN i The New York Times namerno objavljuju reportaže i snimke u kojima potvrđuju krivicu samoproglašenog uličarskog predsednika za nerede i paljenje kamiona s humanitarnom pomoći na mostu u kolumbijskom pograničnom gradu Kukuti. Američki mediji i televizijski kanali Karakasu nude dokaze o krivici Gvaida, samo kako bi završio u zatvoru.\nOvo je logičan korak, jer marioneta Gvaido njegovim nalogodavcima više koristi kao zatvorenik nego kao slobodna osoba. Konačno, više im vredi mrtav nego živ. Osim toga, kada prođa ovaj cirkus, Huan Gvaido previše zna o tajnim operacijama koje je sprovela CIA i zaista bi jedino sigurno mesto na kom neće biti likvidiran moglo biti sedište SEBIN-a.


Iran je bio, jeste i biće opasan ako ima znanje da napravi nuklearno oružje\nРубрика: Свет Аутор: Преузето 735 пута прочитано Датум: 5.12.2007 Одштампај\nAmerički predsednik Džordž Buš danas je rekao da Iran i dalje predstavlja opasnost za svet i pored izveštaja američkih obaveštajnih službi da je ta zemlja obustavila program atomskog naoružanja pre četiri godine.\nBuš je obećao da će nastaviti pritisak na Teheran i da su “sve opcije” na stolu kada je Iran u pitanju, ali da SAD žele da nesuglasice sa Iranom oko njegovog nuklearnog naoružanja rešava diplomatskim putem.\n“Iran je bio, jeste i biće opasan ako ima znanje da napravi nuklearno oružje”, rekao je Buš na konferenciji za novinare.\nBušova izjava dolazi dan pošto su američke obaveštajne službe objavile procenu da je Iran obustavio program nuklearnog oružja 2003. godine što protivreči tvrdnjama njegove administracije da Teheran radi na razvoju nuklearne bombe.\nProcena zajednice američkih obaveštajnih službi je bila iznenadjenje posle godina vrlo oštrih optužbi iz Vašingtona da Iran u tajnosti razvija program nuklearnog naoružanja. Samo prošlog meseca Buš je upozorio da bi Iran naoružan nuklearnim oružjem mogao da dovede do trećeg svetskog rata.\nAnalitičari ocenjuju da bi taj izveštaj mogao da podrije napore SAD da ubedi ostale svetske sile da pristanu na treći paket sankcija Iranu zbog prkošenja zahtevima da obustavi program obogaćivanja uranijuma. Buš je obećao da će nastaviti napore da okupi medjunarodnu zajednicu da izvrši pritisak na Teheran oko njegovog nuklearnog\n“Najbolja diplomatija – efikasna diplomatija – jeste ona u kojoj su sve opcije na stolu”, rekao je Buš u odgovoru na pitanje da li je vojna akcija i dalje ostavljena kao mogućnost.\nSAD i druge zapadne sile optužuju Iran da razvija nuklearni program u cilju pravljenja nuklearnog oružja, dok Teheran to negira tvrdeći da taj program ima mirnodopske ciljeve.\n« « Претходне вести: BiH zakoračila u Evropu\nНаредне вести: Srbija na 41. mestu PISA studije » »


Objavljen snimak bombardovanja migrantskog kampa u Tripoliju - Sputnjik Srbija\n20:44 05 Mart 2021\nObjavljen snimak bombardovanja migrantskog kampa u Tripoliju\n© REUTERS / UGC\n15:36 03.07.2019 (osveženo 15:52 03.07.2019) Preuzmite kraći link\nNajmanje 40 osoba je poginulo, a 80 ranjeno u vazdušnom napadu na migrantski kamp u predgrađu Tripolija u Libiji, saopštio je portparol medicinske službe Malik el Mursit.\nإنفجارات ذخيرة عنيفة متتالية هذه الليلة بكتيبة الضمان في #تاجوراء مع وقوع ضحايا بمركز مهاجرين مجاور بلغ عددهم 40 قتيل وفقاً لوزارة الصحة .دان الرئاسي ماحدث كجريمة حرب متعمدة مطالباً البعثة الأممية بإدانتها وفتح تحقيق فيما لم يعلن الجيش بعد مسؤوليته عن قصف الموقع من عدمه . pic.twitter.com/HW0CngWpcF\n— صحيفة المرصد الليبية (@ObservatoryLY) July 3, 2019\n„U vazdušnom napadu, čiji je cilj bio centar za ilegalne imigrante u regiji Tadžura, poginulo je 40 migranata različitih afričkih nacionalnosti, a 80 ih je ranjeno“, rekao je El Mursit.\nPrema njegovim rečima, službe Hitne pomoći nastavljaju da pružaju pomoć žrtvama.\nOdeljenje Visokog komesarijata Ujedinjenih nacija za izbeglice (UNHCR) u Libiji izrazilo je zabrinutost zbog vazdušnog napada.\n„UNHCR je ozbiljno zabrinut zbog vesti o vazdušnom napadu na centar za pritvor Tadžur na istoku Tripolija i zbog podataka o poginulim izbeglicama i migrantima. Civili nikada ne bi trebalo da budu meta“, navodi se u saopštenju organizacije na Tviteru.\nvazdušni napad, migranti, Libija\n05/03 20:35 SZO: Proizvođači vakcina treba da se odreknu patentnih prava i profita


Dodik: Satlerova izjava o pravosudju je mučna i tragikomična | Novine Toronto\nDodik: Satlerova izjava o pravosudju je mučna i tragikomična\nSrpski član Predsedništva BiH Milorad Dodik je izjavio da je "mučna i tragikomična" izjava šefa Delegacije EU u BiH Johana Satlera da nema pravog evropskog puta bez napretka u vladavini prava u BiH.\nDodik je istakao da pravosudjem u BiH "de fakto upravljaju stranci, a de jure treba da odgovaraju domaći političari".\n"Pričati o vladavini prava u zemlji u kojoj neizabrani stranci donose zakone, smenjuju legalno izabrane političare, utiču na tokove i izbore u pravosudju, u kome još sede strane sudije, mešaju se u gotovo sve pore društva je i drsko i nepodnošljivo za slušati svima koji putem izbora dolaze na odgovorne funkcije, pa i meni", rekao je Dodik za agenciju Srna.\nOn je rekao i da kada (Visoki predstavnik u BiH) "Kristijan Šmit kaže da je došao da se bavi evropskom budućnošću zemlje, tada Satler ćuti, mada odlično zna da Šmit, čak i da je izabran po proceduri koju predvidja Aneks 10, a nije, nema prava da se bavi tim pitanjima".\n"I to govori u prilog tome da je i Satler saučesnik u razgradnji evropskog puta BiH, iako je upravo on delegiran za ta pitanja od EU", naglasio je Dodik.\nDelegacije EU u BiH Johan Satler ranije je izjavio da objavljeni snimci razgovora glavnog tužioca BiH Gordane Tadić i direktora Obaveštajno-bezbednosne agencije (OBA) BiH Osmana Mehmedagića pokreću niz pitanja, pre svega, integriteta nosilaca najviših funkcija u BiH, pa tako i pravosudne.\nSatler navodi da snimci sa sastanka Tadićeve i Mehmedagića, koji su procurili u javnost, pokreću pitanja profesionalizma i profesionalnog rada, te nezavisnosti delovanja različitih organa vlasti.\nSatler je istakao da nije slučajno da EU kontinuirano insistira na vladavini prava, uz akcenat da nema pravog evropskog puta bez napretka u ovim oblastima.\n"Kada u narednim danima profunkcioniše rad Parlamentarne skupštine BiH očekujemo što pre izmene i dopune zakona o Visokog sudskog i tužilačkog saveta, koje se tiču pitanja integrtiteta pravosudnih funkcija", istakao je on.\n"Dogadjaje koje Satler komentariše i izvodi zaključke generisali su upravo on i njegovi prethodnici, kao i razni svetski mešetari, te stoga ni on, ni oni o vladavini prava ne bi smeli da govore u BiH. Sve što danas kritikuju i osudjuju u BiH stvorili su sami", zaključio je Dodik.


Žene nije očekivao pobedu, Morbideli „čovek trke“ - Serbiaring\nŽene nije očekivao pobedu, Morbideli „čovek trke“\n03/29/2015 Aleksandar Babić TCR, Vesti 0\nŠpanski trkač Đordi Žene optimalno je iskoristio pol poziciju na inverznom startu TCR trke 2 na Sepangu i pobedio je vodeći od starta do cilja.\nSuperiskusni fabrički probni vozač Seata obezbedio je i prvi trijumf timu Kraft-Bambu Lukoil. Posle dodele pehara i ispijanja slavljeničkog šampanjca, Katalonac je izjavio: „Veoma sam srećan. Uopšte nisam očekivao da ću pobediti na ovoj prvoj rundi, prvo zato što se dve godine nisam trkao na ovom nivou, zatim i stoga što je Sepang za mene nova staza, najzad i zato što na treninzima i u kvalifikacijama auto zbog vrućine nije davao dovoljno snage.“\n„Trka je bila vrlo naporna jer su mi konkurenti bili jako blizu. Forsirao sam koliko god sam mogao. U poslednja dva kruga, počeo sam da osećam da su gume pri kraju, ali sam uspeo da sve pratioce zadržim za sobom. Ovo je divan debi za TCR, takmičarski nivo je već veoma visok i potpuno sam ubeđen da ćemo cele godine imati ovako neizvesne i naporne trke“, zaključio je slavljenik sa Sepanga.\nDrugim drugim mestom u dva takmičarska dana, Pepe Oriola je pokazao konstantnost u rezultatima koja bi ga u ovoj seriji mogla dovesti daleko. Jedini vozač koji je i u subotu i u nedelju izlazio na pobedničko postolje, mladi Španac ima 36 bodova i zauzima drugo mesto u generalnom plasmanu, sa 4 poena manje od vodećeg Kominija, a 5 više od trećeplasiranog Ženea.\n„Dva druga mesta su dobar rezultat za početak sezone i prilično sam zadovoljan“, ocenio je Pepe. „Današnja borba bila je baš dobra i zabavna, ali sam znao da će mi biti teško da pobedim Đordija. Dokazao je da je još uvek vrlo brz vozač. Srećan sam i zbog ekipe, obavili su izvrstan posao.“\nOsim na kvalifikacijama, Đani Morbideli se tokom celog vikenda pokazao kao prvi pratilac pilota u kokpitima „seat leona“. Njegov kolega Glison doneo je Vestkoust rejsingu i „siviku“ prvu pol poziciju, ali je veteran iz Pezara švedskoj ekipi i J.A.S. motorsportu doneo prvi trkački podijum.\n„Zaista sam zadovoljan ovim podijumom, on je zaslužena nagrada za sav trud i veliki posao koji je tim obavio. Ponosan sam što radim s ekipom koja je uložila toliko ogroman napor u prošlih nekoliko nedelja. Ovaj prvi vikend takođe je pokazao koliko je TCR koncept dobar, to je najbolji odgovor svima koji u njega nisu verovali.“\nĐani je opisao manevar koji mu je doneo podijum: „Današnja trka bila je zabavna, u poslednjem krugu vodio sam dobru borbu s Belikijem. Uspeo je da me prođe, ali je zatim u poslednjoj krivini malo proširio putanju i ja sam pojurio u tako otvoreni prostor.“\nPregledu izjava sa Sepanga dodajemo i sledeću informaciju: Morbideli je upravo zahvaljujući opisanom manevru protiv Belikija proglašen za „čoveka trke“ na Sepangu. Žiri su činili čelni ljudi TCR serije, a u konkurenciji za ovo priznanje bili su i Kevin Glison, zbog osvojene pol pozicije, Pepe Oriola zbog fer i efikasne vožnje, kao i Igor Skuz zbog sportskog duha sačuvanog svim malerima uprkos.\nTCR, trka 2: Žene pobedio, prvi podijum honde\nKampos rejsing dobio sopstvenu bitku u Maleziji


Na "San Siru" već skovali planove za januar, četiri imena u igri! - Sportske.net\nNa "San Siru" već skovali planove za januar, četiri imena u igri!\n"Rosoneri" su slabo otvorili sezonu, naziru se bolji dani, a uprava planira da dodatno pojača ekipu već u januaru.\nJuče učestvovao u pobedi nad Zvezdom, danas odbio novu ponudu ParižanaDobre vesti za Gatuza, Milan svim silama na OlimpijakosJuve ne odustaje od FrancuzaStigao je u Milan kao veliko pojačanje, godinu dana kasnije trese mreže u Primeri - Gde je pošlo po zlu?Arsenal potvrdio, evo koliko će pauzirati Peter Čeh\nMilan je slabo otvorio sezonu, ali se čini da su pred četom Đenara Gatuza, od pobede nad Sasuolom (4:1), bolji dani.\nBilo kako bilo, uprava je svesna da je za ostvarivanje najvećih ciljeva potrebno dodatno pojačati ekipu, a prema pisanjima italijanskih medija, na radaru kluba našla su se četiri igrača.\nPrvo ime je Eron Remzi, velški reprezentativac iz Arsenala, koji će izvesno napustiti "Tobdžije" do narednog leta.\nU Milanu se nadaju da već u januaru mogu da ga angažuju, kako će od prvog decembra novi izvršni direktor kluba postati čovek koji je tu funkciju obavljao u Arsenalu, Ivan Gazidis. Upravo bi on trebalo da bude ključ u angažovanju Remzija.\nIpak, on nije jedina opcija za pojačavanje veznog reda, kako se sportskom sektoru dopada i vezista Kaljarija Nikolo Barela, sa čijim agentom su Leonardo i Maldini već stupili u kontakt.\nTreće ime ime koje se nalazi na Milanovoj listi je Đerar Deulofeu, bivši igrač ovog kluba, koji je letos otkupljen od strane Votforda.\nDeulofeu je dres "Rosonera" nosio u drugoj polovini sezone 2016/17, kao pozajmljeni igrač Evertona, ali je odmah potom Barsa otkupila njegov ugovor od "Karamela".\nNije se ipak snašao po povratku na "Kamp Nou", drugi deo minule sezone je proveo u Votfordu, koji ga je letos i otkupio od "Blaugrane".\nIpak, povreda je dovela do toga da ne igra za "Stršljenove" od starta sezone, a navodno u Milanu veruju da bi njegovim dolaskom pokrili krilne pozicije u ekipi, dok italijanski mediji prenose da je sam fudbaler veoma zainteresovan za povratak na "San Siro".\nI poslednje ime koje se dovodi u vezu sa "Rosonerima" je Zlatan Ibrahimović, on je navodno već u kontaktu sa menadžmentom Milana oko povratka u klub", više o tome možete pročitati OVDE.\nU svakom slučaju, sva četiri imena bi predstavljala velika pojačanja za ekipu Milana, videćemo koga će uspeti da privole da im se u januaru pridruži.


Makron: Lukašenko mora da odstupi - BIGportal.ba\n27 Septembra, 2020 27 Septembra, 2020 0101\n“Jasno je da mora da ide. To je kriza moći, autoritarna sila koja ne može da prihvati logiku demokratije i koja se silom drži”, rekao je Makron za francuski nedeljnik “Žurnal du dimanš” uoči puta u Litvaniju i Letoniju.\nMakron je rekao da je “impresioniran hrabrošću demonstranata”.\n“Oni su svjesni rizika koji preuzimaju demonstrirajući svakog vikenda, a opet, nastavljaju borbu za oživljavanje demokratije u ovoj zemlji koja joj je tako dugo uskraćena. Naše poštovanje izazivaju naročito žene koje marširaju svake subote”, rekao je Makron.\nEU je rekla da ova inauguraciji nema “demokratski legitimitet” i odbila je da ga prizna za predsjednika.\nMinistri EU su prošlog mjeseca odlučili da uvedu sankcije režimu – ali Kipar blokira odobrenje dok se grupa ne složi sa sličnim mjerama protiv Turske zbog istraživanja gasa u istočnom Mediteranu.\nSarajevska policija raspisala potjernice za Aleksandrom Živkovićem i Safetom Korićem


“Ekopak“ iz Sarajeva prvi u BiH pokrenuo projekat „Upravljanje staklenom ambalažom na zapadnom Balkanu“ – Glas TK\n“Ekopak“ iz Sarajeva prvi u BiH pokrenuo projekat „Upravljanje staklenom ambalažom na zapadnom Balkanu“\nU Bosni i Hercegovini, Srbiji i Makedoniji pokrenut je projekat „Upravljanje staklenom ambalažom na Zapadnom Balkanu“, koji je još uvijek daleko od nivoa količine reciklirane staklene ambalaže koji propisuje Evropska unija. Razlozi za to su nepoznavanja benefita recikliranja i nedovoljan broj kontejnera za odlaganje staklene ambalaže. Upravo zbog toga većina korištene staklene ambalaže završi u deponijama ili ilegalnim odlagalištima gdje staklu treba više od 5.000 godina da se razgradi.\nPrvi operater sistema upravljanja ambalažom u BiH Je „Ekopak“ iz Sarajeva koji je u saradnji sa Njemačkom organizacijom za međunarodnu saradnju, Nacionalnom alijansom za lokalni ekonomski razvoj „Naled“ iz Srbije, Asocijacijom za ekonomski razvoj Hercegovine REDAH, operaterom sistema „Sekopak“ iz Srbije, „Pakomam“ iz Sjeverne Makedonije i Zajednice jedinica lokalne samouprave ZELS, pokrenuo regionalni projekat „Upravljanje staklenom ambalažom na zapadnom Balkanu“.\nProjekat se sprovodi u BiH, Srbiji i Sjevernoj Makedoniji s ciljem da se poveća količina prikupljene reciklirane staklene ambalaže, uz postavljanje novih kontejnera.\nKako je izjavila direktorica „Ekopaka“ Amela Hrbat, u zemljama Zapadnog Balkana ne postoji tradicija prikupljanja i reciklaže staklene ambalaže, zbog nedovoljnih kapaciteta za prikupljanje i visokih troškova transporta za reciklažu.\n“Ekopak od 2013.godine radi na razvoju sistema upravljanja ambalažnim otpadom u našoj zemlji, u okviru kojeg je pokrenuto i prikupljanje staklenog amabalažnog otpada . Postigli smo odgovarajući stepen raciklaže, prostora za unapređenje ima, te smo se rado priključili ovom regionalnom projektu. Jedan od ciljeva projekta je da se u pilot općinama u sve tri države stopa prikupljene staklene ambalaže poveća za 20%. U pitanju su Niš i Sombor u Srbiji, Štip i Ilinden u Sjevernoj Makedoniji , Bihać i Novi Travnik u BiH.” – kazala je direktorica Amela Hrbat.\nReciklaža jedne tone stakla štedi oko 40% energije i 50% vode potrebne za proizvodnju nove staklene ambalaže a zagađenje vazduha se smanjuje za oko 20%. Reciklažom jedne staklene flaše uštedi se energije dovoljno da sijalica od 100w svjetli 4h, ističu iz Ekopaka.\nProjekat „Ekopaka“ se sprovodi u okviru programa razvojne saradnje sa privatnim Sektorom-develo PPP.de koji finansira Njemačko Savezno Ministarstvo za ekonomsku saradnju i razvoj.\nPrevious Post: Drljača: U Federaciji će se formirati novi instituti u cilju zaštite na radu\nNext Post: Sutra se navršava godina kako putnički vozovi ne saobraćaju u TK


Smeštaj u apartmanima DM Sokobanja - Apartmani DM Sokobanja\nSmeštaj u apartmanima DM Sokobanja\nponuda DM smeštaja\nApartman DM A1 Sokobanja - privatni smeštaj\nApartman DM A2 Sokobanja - privatni smeštaj\nApartman DM A3 Sokobanja - privatni smeštaj\nApartman DM A7 Sokobanja - privatni smeštaj\nApartman DM A8 Sokobanja - privatni smeštaj\nApartman DM A12 Sokobanja - privatni smeštaj\nApartman DM A13 Sokobanja - privatni smeštaj\nApartman DM A15 Sokobanja - privatni smeštaj\nSoba DM S4 Sokobanja - privatni smeštaj\nSoba DM S5 Sokobanja - privatni smeštaj\nSoba DM S6 Sokobanja - privatni smeštaj\nSoba DM S9 Sokobanja - privatni smeštaj\nSoba DM S10 Sokobanja - privatni smeštaj\nSoba DM S11 Sokobanja - privatni smeštaj\nSoba DM S14 Sokobanja - privatni smeštaj\ninfo 069 7152 66\nPišite nam upit putem kontakt forme...\nili nas kontaktirajte putem telefona: 069 71 52 66\nOČEKUJEMOI VAS !!!\nPogledajte naš smeštaj, izaberite i javite nam se !\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → visoko prizemlje sa 2 prostorije, ukupne površine 30 m² sa kapacitetom do 3 osoba • Sadržina smeštaja: → dvorište, terasa, kuhinja, kupatilo, parking, tv uredjaj, kablovska televizija, internet i spremačica za održavanje higijene smeštaja…\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → visoko prizemlje sa 2 prostorije, ukupne površine 30 m² sa kapacitetom 2+2 osobe • Sadržina smeštaja: → dvorište, terasa, kuhinja, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → prvi sprat sa 2 prostorije, ukupne površine 30 m² sa kapacitetom 2+2 osobe • Sadržina smeštaja: → dvorište, terasa, kuhinja, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → prvi sprat, jedna prostorija ukupne površine 20 m² sa kapacitetom do 2 osobe • Sadržina smeštaja: → dvorište, terasa, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → prvi sprat, jedna prostorija ukupne površine 20 m² sa kapacitetom do 2 osobe • Sadržina smeštaja: → dvorište, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → prvi sprat sa 2 prostorije, ukupne površine 20 m² sa kapacitetom do 2 osobe • Sadržina smeštaja: → dvorište, terasa, kuhinja, kupatilo, parking, tv uredjaj, kablovska televizija, internet i spremačica za održavanje higijene smeštaja…\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat sa 2 prostorije, ukupne površine 30 m² sa kapacitetom 2+2 osobe • Sadržina smeštaja: → dvorište, terasa, kuhinja, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat, jedna prostorija ukupne površine 20 m² sa kapacitetom do 2 osobe • Sadržina smeštaja: → dvorište, terasa, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat, jedna prostorija ukupne površine 20 m² sa kapacitetom do 2 osobe • Sadržina smeštaja: → dvorište, kupatilo, parking, tv uredjaj, kablovska televizija, internet i spremačica za održavanje higijene smeštaja …\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat, jedna prostorija sa francuskim ležajem ukupne površine 20 m² i kapacitetom do 2 osobe • Sadržina smeštaja: → dvorište, kupatilo, parking, tv uredjaj, frižider, kablovska televizija, internet i spremačica za održavanje higijene smeštaja…\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat sa 2 prostorije, ukupne površine 30 m² sa kapacitetom do 2 osobe • Sadržina smeštaja: → dvorište, terasa, kuhinja, kupatilo, parking, tv uredjaj, kablovska televizija, internet i spremačica za održavanje higijene smeštaja…\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat sa 5 prostorija ukupne površine 60 m² sa kapacitetom do 6 osoba • Sadržina smeštaja: → dvorište, terasa, kuhinja sa trpezarijom, kupatilo, dve spavaće sobe, dnevni boravak, parking, tv uredjaj, kablovska televizija,…\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → drugi sprat, 2 prostorije ukupne površine 18 m² i kapacitetom do 2 osobe • Sadržina smeštaja: → dvorište, kupatilo, parking, tv uredjaj, frižider, kablovska televizija, internet i spremačica za održavanje higijene smeštaja\n• Lokacija smeštaja: → centar Sokobanje, 20 metara udaljen od šetališta, ulica Trg oslobodjenja, br. 3 • Sprat, površina i kapacitet: → prvi sprat sa 5 prostorija ukupne površine 60 m² sa kapacitetom do 6 osoba • Sadržina smeštaja: → dvorište, terasa, kuhinja sa trpezarijom, kupatilo, dve spavaće sobe, dnevni boravak, parking, tv uredjaj, kablovska televizija,…\nPOŠALJITE NAM PITANJE PUTEM KONTAKT FORME\nILI NAS KONTAKTIRAJTE PUTEM TELEFONA\n069 7152 66\nDanašnjih posetilaca: 51 Yesterday 32 Week 172 Month 635 Ukupno: 23234\nCopyright © 2017 StaxmiDesign


Pertini Toys Beograd - Slobodna radna mesta\nPertini Toys Beograd\nSpecijalizovano preduzeće za proizvodnju i distribuciju igračaka.\nKompanija PERTINI je lider na tržištu igračaka od 1990. godine. Grupacija PERTINI-EUROLINE je tih godina započela zajedničku proizvodnju u Italiji, u gradu Abbiategrasso nadomak Milana. Asortiman igračaka proizveden u Italiji, po najvišim evropskim standardima, snabdevao je tržište Zapadne i Istočne Evrope, a kasnije i celog sveta.\nNekoliko godina kasnije deo alata ( kalupa za proizvodnju igračaka ) PERTINI prebacuje u Srbiju i nastavlja proizvodnju sa istim kvalitetnim, atestiranim, zdravstveno ispravnim materijalima. Proizvodnja je zadržala isti kvalitet što je omogućilo da, prilikom snabdevanja Istočnog i Zapadnog tržišta, kompanija stekne poštovanje ozbiljnih svetskih kompanija.\nPored PERTINI brenda, koji se realizuje po italijanskim licencama i najvišim svetskim standardima, kompanija PERTINI je generalni distributer preko 30 svetski poznatih proizvođača visokokvalitetnih dečijih igračaka i opreme.\nNovi Univerexport u Beogradu u naselju Stepa Stepanović 03.12.2020.


Federica Mogherini | BNN\nIz Brisela iste poruke: Formirajte vlast, popunite upitnik, reformišite pravosuđe...\n- Razgovarali smo s evropskim zvaničnicima i o Pelješkom mostu koji Hrvatska gradi. Oni su rekli da je to pitanje koje Bosna i Hercegovina mora riješiti s Hrvatskom, tako da se nadam da ćemo uskoro imati dosta bilateralnih sastanaka sa zvaničnim Zagrebom - dodao je Dodik.\nNVO iz Srbije i Kosova: Pozivamo predstavnicu EU da se nedvosmisleno izjasni protiv podjele Kosova\n"Sve češći nagovještaji mogućnosti prekrajanja granica šalju vrlo opasnu poruku, kako građanima Srbije i Kosova, tako i cijelom regionu, da postoji realna mogućnost legitimisanja opasnog principa etničkog vlasništva nad teritorijom – principa koji je ovaj region u nekoliko navrata gurnuo u krvave sukobe", navodi se u pismu.\nMogherini pozvala međunarodnu zajednicu da ostane pri iranskom nuklearnom sporazumu\n"Posebno sam zabrinuta zbog večerašnje najave novih sankcija", rekla je Mogherini.\nOna je dodala da je EU odlučna da sačuva sporazum, koji je postignut 2015. godine.\n"Zajedno sa ostatkom međunarodne zajednice mi ćemo sačuvati ovaj sporazum", rekla je Mogherini, prenosi Srna.


RTCG - Radio Televizija Crne Gore - Nacionalni javni servis :: Društvo :: Konkursi da budu dostupni što većem broju ljudi\n14. 12. 2020. 20:19 >> 21:46 0\nKonkursi da budu dostupni što većem broju ljudi\nNovi prijedlog izmjena Zakona o državnim službenicima i namještenicima omogućava, između ostalog, da nova vlast lakše zaposli kadrove po dubini, smatra opozicija. Iz vlasti negiraju optužbe i poručuju da je cilj da se zaustavi diskriminacija, te da se sada što većem broju ljudi omogući pristup konkursima. Dekan Fakulteta za državne i evropske studije Đorđije Blažić smatra da liberalniji koncept zapošljavanja u državnoj upravi može biti dobar iskorak, ali i opasnost. U Institutu alternativa pripremili su poseban osvrt na Zakon.\nNedugo nakon što su poslanici vladajuće većine Skupštini predali novi prijedlog izmjena Zakona o državnim službenicima i namještenicima, uslijedila je oštra polemika između vlasti i opozicije, najviše u vezi s predloženim rješenjem koje omogućava i osobama protiv kojih se vodi krivični postupak po službenoj družnosti da konkurišu za posao u državnoj službi.\nPredložena rješenja, vlast pravda argumentima da će se na taj način depolitizovati državna uprava i reći stop diskriminaciji.\n"Znam da je cilj bio da se omogući da ljudi koji nijesu imali prilike svee ovo vrijeme, koji su bili politički diskriminisani, da nijesu mogli da budu ni na kakvim rukovodećim pozicijama , da se sada što većem broju ljdui omogući pristup na tim konkursima. Da mogu da pokažu koliko znaju i da se izvrši izbor", smatra Branka Bošnjak iz PzP-a.\nZa poslanika Socijaldemokrata Borisa Mugošu brojna su predložena rješenja koja ukazuju na, kako kaže, loše namjere.\n"Pa je sada predviđeno da vd stanje traje ne do 6 mjeseci nego do godinu dana, a da nemaju prioritet službenici unutar sistema. I još jedna kategorija koja čini mi se pokazuje namjeru političkog uticaja, a to su rješenja koja se odnose na prestanak mandata imenovanog lica. Ta rješenja su u zakonu i tačno su podrazumijevala situacije kada mandat prestaje, a sada je dodato 4-5 uslova koji govore što je klasični prostor za politički uticaj", kaže Mugoša.\nU skladu s mišljenjem struke, postavlja se pitanje da li treba ići do široke liberalizacije, ili treba naći mjeru, smatra dekan Fakulteta za državne i evropske studije Đorđije Blažić. Ukazuje na to da bi trebalo biti oprezan, jer se mora izgraditi sistem javne, a ne samo državne uprave. Zato je, smatra, neophodno sjesti i još jednom razmisliti o predloženom.\n"U temeljnom smislu, sve je neustavno, odmah da vam kažem. Nedostatak legitimiteta u institucije, a kad nemate legitimitet onda ne možete imati legalitet. Iz nelegimiteta ne može da proizađe legalitet. Očigledno je da je nova Vlada krenula ka mnogo liberalnijem konceptu, zapošljavanja u državnoj upravi i to je nešto što može biti dobar iskorak, ali istovremeno je i opasnost", kaže Blažić.\nA u Institutu alternativa koji se od osnivanja bavi reformom javne uprave i prati propise o državnim službenicima i namještenicima pripremili su osvrt koji su, kaže Milena Muk, proslijedili predlagaču, navodeći šta je dobro, a šta problematično.\nMuk kaže kako smatraju da je opradvano dozvoliti novim zaposlenim službenicima da polažu državni ispit u roku od godinu od zaposlenja, jer je taj uslov bio podložan zloupotrebama u prethodnom periodu.\n"Kao najproblematičnija vidimo rješenja koja se tiču statusa vršilaca dužnosti i uslova za prestanak mandata rukovodilaca", navodi ona.\nA VD do godinu, daje širinu smatra Blažić. No, rezervisan je, kaže, u odnosu na drugu mogućnost..\n"To znači sada da direktor neke uprave za inspekcijske poslove, možete da dovedete nekoga ko ima uslove za direktora Uprave za inspekcije, ali da ga dovedete iz komunalnog preduzeća. Uz svo poštovanje komunalnog preduzeća", navodi Blažić.\nPredloženim izmjenama smanjeni su, između ostalog, kriterijumi za rukovodeće pozicije u državnom aparatu.\n"Članovi komisije mogu da izaberu predsjedavajućeg"\nReformom izbornog zakonodavstva političari gube privilegije\nParlament bez nadležnosti tužilaštva i sudova\n22. 08. 2021. 1\nRekonstrukcija moguća, premijer mora da ostane


Matić: Nova elektronska uprava biće efikasna, brza i jeftina - Bizlife.rs\nMatić: Nova elektronska uprava biće efikasna, brza i jeftina\n09:24 Beograd, 18/08/2017\nDržavna sekretarka u ministarstvu trgovine, turizma i telekomunikacija Tatjana Matić ocenila je jutros da će predlogom zakona o elektronskom dokumentu koji je usvojila Vlada Srbije, elektronska uprava u Srbiji biti efikasnija, brža i jeftinija nego dosadašnje procedure s papirnim dokumentima.\nVlada Srbije usvojila je juče Predlog zakona o elektronskom dokumentu, elektronskoj identifikaciji i uslugama od poverenja u elektronskom poslovanju koji omogućava da se elektronski dokumenti priznaju kao i papirni, ali i različite nivoe identifikacije fizičkih i pravnih lica.\nMatićeva je za Radio-televiziju Srbije istakla da je “najveći iskorak to što će se ovim zakonom i uvođenjem određenih usluga od poverenja omogućiti da dokazna i pravna snaga elektronskih dokumenata bude ista kao i papirnih dokumenata”.\n“Da bi se zakon implementirao, mora postojati poverenje građana, jer sada postoji neverica u neverodostojnost elektronskih dokumenata”, kazala je Tatjana Matić i dodala da taj zakon uvodi nove istrumente koji će raditi na garantovanju sigurnosti elektronskih dokumenata.\nOna je najavila uspostavljanje “pružaoca usluga od poverenja”, što će biti, kako je objasnila, “firme koje će se praktično baviti identifikacijom i integritetom tih elektronskih podataka”.\n“Nakon toga će moći da oživi u praktičnom smislu elektronska uprava”, ocenila je državna sekretarka.\nOna je dodala da je za potpuno prelaženje na elektronsku upravu neophodno uređenje zakona u drugim oblastima, kao sto je Zakon o e-upravi ili arhivskoj građi.\nPodsetila je i da zakon uređuje i elektronski potpis, elektronski pečat, vremenski žig, elektronsku dostavu i elektronsko čuvanje dokumenata.\nTatjana Matić je istakla da se kroz edukacijuu mora raditi na podizanju svesti građana i službenika i podsticanju poverenja da elektronski dokument ima jednaku pravnu snagu kao papirni.


Nova vojna strategija SAD: Kina i Rusija glavni rivali - 20.01.2018, Sputnik Srbija\nPentagon je objavio novu vojnu strategiju SAD u kojoj su kao glavni konkurenti označene Kina i Rusija, Severna Koreja i Iran. 20.01.2018, Sputnik Srbija\nvesti, svet, kina, džejms matis, pentagon, crveni telefon\n09:38 20.01.2018 (Osveženo: 09:41 20.01.2018)\nPentagon priznao: Gubimo prednost nad Rusijom\n16 Novembar 2017, 21:47\nPredstavljajući novu strategiju, ministar odbrane Džejms Matis nazvao je Kinu i Rusiju revizionističkim silama koje „žele da stvore svet u skladu sa svojim autoritarnim modelima“.\n„Nastavićemo kampanju protiv terorista u kojoj učestvujemo danas, ali veće rivalstvo sila, a ne terorizam, sada je primarni fokus američke nacionalne strategije“, rekao je Matis govoreći o dokumentu koji je prvi takve vrste od 2014. godine.\nPentagon je objavio verziju dokumenta na 11 strana u kojoj se ne precizira kako će biti izveden zaokret u pravcu suprotstavljanja Kini i Rusiji.\nMinistarstvo odbrane SAD među prioritete ubraja i Severnu Koreju, navodeći da Amerika raketnu odbranu treba da fokusira na pretnju Pjongjanga nuklearnim ali i konvencionalnim oružjem.


Uhapšene dvije osobe zbog ubistva pješaka u Sarajevu Završen je uviđaj današnje nesreće u Sarajevu u kojoj je poginuo pješak.\n27. 03. 2021. u 17:48 Fena\nIzmeđu ostalog, konstatovano je da je smrtno stradao muškarac V. I. (2000.).\nZbog osnova sumnje da je počinio krivično djelo, iz Člana 166. stav 2. tačke b KZ FBiH uhapšen je B.A. (2001.) i malodobna osoba rođena 2003. godine kao suučinitelj u vezi s tim krivičnim djelom shodno članu 31. KZ FBIH, saopćeno je iz MUP-a KS.\nUhapšene osobe su zadržana u službenim prostorijama Uprave policije MUP-a Kantona Sarajevo, te se pod nadzorom Kantonalnog tužilaštva Kantona Sarajevo nastavljaju dalje mjere i radnje na dokumentovanju izvršenih krivičnih djela.


DRUGI SASTANAK SA GRADONAČELNIKOM ŠAPCA | Savez pčelarskih organizacija Srbije\nDRUGI SASTANAK SA GRADONAČELNIKOM ŠAPCA\nDatum objavljivanja vesti: 8. jula 2016.\nDanas popodne u Šapcu je održan drugi sastanak sa gradonačelnikom Grada Šapca. Inače, pčelari SPOS-a sa teritorije Grada Šapca najveći su proizvođači meda u Srbiji, i sa 355,8 tona proizvedenog meda prošle godine, na prvom su mestu u Srbiji.\nDelegaciju SPOS-a činili su predsednik SPOS-a Rodoljub Živadinović i predsednik Društva pčelara Šabac Milan Gligorić.\nGradonačelnik Grada Šapca gospodin Nebojša Zelenović primio je delegaciju SPOS-a. Razgovor je bio posvećen rešavanju problematike plasmana meda pčelara SPOS-a u narednom periodu, i mogućoj gradnji (ili adaptaciji postojećeg objekta) pogona SPOS-a (OVDE) na teritoriji Grada Šapca. Još na prošlom sastanku dobili smo uveravanja gradonačelnika Zelenovića da će Grad Šabac značajno pomoći, ako se budu stekli uslovi da pogon bude stacioniran baš u ovom Gradu. Danas smo imali priliku da pogledamo objekat koji bi grad eventualno ustupio SPOS-u za tu svrhu pod određenim uslovima.\nZahvaljujemo se gospodinu Zelenoviću na izuzetnoj predusretljivosti i izraženoj želji da pomogne da pogon bude stacioniran baš u Šapcu. Nadamo se da će ponuda Grada Šapca biti adekvatna i prihvatljiva za SPOS, jer ako bude, SPOS već raspolaže određenim početnim sredstvima, te bi nakon pravnog regulisanja statusa, mogao u dogledno vreme da počne sa adaptacijom prostora.\n< IZJAVA ZA BLIC\nSASTANAK SA DIREKTOROM UPRAVE ZA VETERINU >


UNICEF-ov Inovacioni fond raspisuje konkurs za tehnološka rešenja - Infostud | NajStudent.com\nUNICEF-ov Inovacioni fond raspisuje konkurs za tehnološka rešenja\nUNICEF-ov Inovacioni fond, Globalno partnerstvo za prestanak nasilja nad decom i inicijativa Giga imaju nameru da investiraju do 100 hiljada dolara kako bi se obezbedilo rano finansiranje startap kompanijama koje imaju potencijal da doprinesu čovečanstvu.\nFoto: UNICEF Srbija 2020\nZbog toga je UNICEF otvorio poziv za startape koji razvijaju digitalne proizvode koji mogu da doprinesu bezbednosti dece na Internetu.\nUkoliko ste vlasnik startap kompanije koje se bavi mašinskim učenjem (ML), veštačkom inteligencijom (AI), blokčejn tehnologijama ili proširenom stvarnošću (VR/AR) u jednoj od zemalja uključenih u UNICEF-ove programe, i posedujete funkcionalni prototip sa otvorenim kodom koji daje obećavajuće rezultate (ili ste voljni da otvorite pristup kodu), UNICEF-ov inovacioni fond traži upravo vas.\nKriterijume za konkurisanje pogledajte ovde.\nČitav tekst konkursa (Zahteva za iskaz interesa) pročitajte ovde.\n* Posebno se pozivaju startap kompanije čiji su osnivači žene da se prijave na konkurs.\nViše informacija u vezi poziva možete saznati na webinaru koji će se održati 24. novembra, i možete se registrovati ovde.\nZa konkurs se možete prijaviti OVDE.\nTrenutno smo u potrazi za kompanijama u koje ćemo investirati, a koje koriste mašinsko učenje (ML), veštačku inteligenciju (AI), blokčejn tehnologiju ili proširenu stvarnost (virtuelnu ili proširenu stvarnost (VR/AR)), u izradu softvera koji će odgovoriti na četiri široko definisane kategorije digitalnih rizika po decu u vezi sa sadržajem, kontaktom, ponašanjem ili ugovornim odnosima.\nZa konkus se možete prijaviti ukoliko se vaše softversko rešenje bavi nekom od sledećih oblasti:\nsadržaj: izloženost štetnim sadržajima, ili sadržajima neprimerenim uzrastu dece\nkontakt: štetne interakcije sa odraslima\nponašanje: štetne interakcije sa vršnjacima\nugovorni odnosi: izloženost neprimerenim ugovornim odnosima (pristanak dece na internetu, integrisani marketing, i zloupotrebe i narušavanja privatnosti ličnih podataka)\nViše informacija o rizicima, tj. softverskim rešenjima koji se traže, možete videti na ovom linku.\nStručna praksa u sektoru Ljudskih resursa


Učiteljica u OŠ "Kralj Milutin" u Gračanici Danijela Todorović preko 30 godina uči male đake prvim slovima i brojevima. Ona će sledećeg septembra ponovo preuzeti novu generaciju najmlađih učenika.\n"Bavim se poslom koji me usrećuje i ispunjava, trudim se da budem maksimalno posvećena deci i da od njih izvučem najviše što mogu. Generacije su različite, neke broje 70, neke 90 đaka, sve zavisi. Mi se, kao učitelji, ne mešamo u proces koje će dete kod koje učiteljice ili učitelja. Postoji pedagoška služba koja se bavi time", kazala je ona.\nPedagozi testiraju buduće prvačiće. Shodno broju osvojenih poena koji predstavlja zaštićeni podatak, deca se kasnije raspoređuju u odeljenja.\n"Gleda se da konfiguracija odeljenja bude ista i da bude približno isti broj dečaka i devojčica, jer sastav svakog odeljenja mora da bude mešovit. U školi imamo visoko obrazovane i učitelje i nastavnike. Uopšte nije važno koja će učiteljica da uči dete, već je jako važno da ono hoće da uči i da radi. Ne vidim potrebu da se učitelji biraju i klasifikuju od strane bilo koga zato što sve učiteljice i nastavnici znaju svoj posao i rade ga baš onako kako treba", zaključila je učiteljica Todorović.\nU prvi razred se mogu upisati sva deca koja do početka školske godine imaju najmanje šest i po, a najviše sedam i po godina, odnosno deca rođena od 21. marta 2015. do 28. februara 2016 godine.\nIako je upis dece u prvi razred preko portala eUprava moguć u školama širom Srbije, na Kosovu i Metohiji roditelji moraju školi lično da dostave potrebnu dokumentaciju.\n"Od dokumentacije je potrebno lekarsko uverenje, dokaz da je dete psiho-fizički spremno, zatim izvod rođenih, fotokopija lične karte roditelja, a takođe je bitno i mesto prebivališta, kao i potvrda da je dete pohađalo predškolsku nastava" navela je pedagoškinja u OŠ "Kralj Milutin" Jelena Dimić.\nOna je dodala da se detetu upis u prvi razred može odložiti jedino zbog bolesti.\n"Testiranje budućih prvaka je u toku i za sada je odziv dobar. Programirano je sve, ko u koliko časova da dođe. Test se sastoji od nekoliko segmenata gde se procenjuje zrelost deteta za polazak u prvi razred, a testiranje rade školski pedagog i psiholog", kazala je Dimićeva.\nMajka budućeg prvaka Marina Marković je navela da se potrebna dokumentacija ne može prikupiti za jedan dan.\n"Tri dana za redom smo obilazili zdravstvene ustanove da odemo i kod specijaliste otorinolaringologije, fizijatra, logopeda i sve što je potrebno. Ostalo nam je još da odemo kod pedijatra da da zaključak i da to dostavimo školi. Koja su dokumenta potrebna - to moramo tek da proverimo", kazala je Markovićeva.\nPrema njenom mišljenju, upis uopšte nije jednostavan, pa je za celu proceduru potrebno i do nedelju dana.\n"Najbolje smo prošli kod pedagoga, razgovor je super prošao. Najviše se plašio laboratorije, kao i svako dete, ali jedva čeka da krene u prvi razred, a i mi zajedno sa njim. Videćemo kako ćemo da prođemo", zaključila je ona.\nĐak prvak je ukratko potvrdio navode svoje majke.\n"Ja se mnogo radujem što polazim u prvi razred i što ću upoznati nove drugare", kazao je Stevan Nićić.\nNa osnovu spiska koji je OŠ "Kralj Milutin" prosleđen od strane predškolske ustanove "Đurđevak", ove godine se očekuje upis 82 prvaka.\nSutra pitijada u Donjoj Gušterici\nU okviru "Vidovdanskih dana" u Donjoj Gušterici Turistička organizacija Gračanice (TOG) će u koordinaciji sa Opštinom Gračanica sutra (26. juna) organizovati prvu pitijadu pod imenom "Кosovska pita", manifestaciju na kojoj će veštine u pripremi slatkih i slanih posnih kosovskih pita odmeriti domaćice, ali i muškarci skloni kulinarstvu.\nRestoran u Prištini u znak protesta zabranio ’’ulazak bez viza’’ građanima EU\nKFOR donirao fotonaponske panele za ambulantu u Osojanu\nItalijanski vojnici KFOR-a, regionalne komande Zapad, donirali su sistem fotonaponskih panela za ambulantu u Osojane.\nStudijski programi na Učiteljskom fakultetu u Leposaviću sve atraktivniji\nUčiteljski fakultet Univerziteta u Prištini sa sedištem u Leposaviću ove godine upisuje novu generaciju studenata na osnovnim, master i doktorskim studijama.\nZubin Potok: Meštani sela Kovače 20 godina kubure sa strujom\nDomaćinstva u selu Kovače u opštini Zubin Potok, već se godinama suočavaju sa problemom slabog napona električne energije. Prema rečima meštana, struja je toliko slaba da osnovni električni aparati vrlo često ne mogu da se koriste.


Pogledajte kako je mungos oterao lavove (VIDEO) - National Geographic Srbija\nPogledajte kako je mungos oterao lavove (VIDEO)\nVideo snimak koji ove nedelje kruži medijima prikazuje mungosa koji se "rve" sa grupom od četiri afrička lava i, neverovatno, prolazi nepovređen.\nNeverovatan snimak načinio je 2011. godine, fotograf divljeg sveta Žerom Giljamo u Masai Mara nacionalnom parku u Keniji, a tek nedavno je objavljen. Giljamo je izjavio da je to bio prvi put da vidi takvo ponašanje na bilo kom od svojih 20 ekspedicija u Africi.\n"Naravno da sam bio ubeđen da se mungos neće izvući bez borbe. Kao i uvek u ovakvim slučajevima, pogodila me je mešavina uzbuđenja da vidim tako retko ponašanje i saosećanja za očekivanu smrt mališe."\nMeđutim ono što je "najneverovatnije je neustrašiva odbrana mungosa i njegova odlučnost koja mu je omogućila da se iz sukoba sa neprijateljima izvuče nepovređen."\nDženi Sanderson, istraživačica Univerziteta u Ekseteru koja je detaljno radila sa mungosima u Ugandi ima svoje viđenje ovog spektakla.\n"Mungos izgleda kao da pokušava da odbrani sebe i/ili svoju teritoriju od lavova. Moguće je da mungos ima mladunce u udubljenju i to bi moglo biti uzrok tako snažne borbe da odbije lavove. Skoro sve životinje postaju neverovatno agresivne kada imaju mlade koje štite."\n"Što se lavova tiče, važno je istaći to da su lavovi na ovom snimku poprilično mladi; što se može videti po tufnama na njihovim nogama. Može biti da su se mladi lavovi pre igrali sa mungosem, nego što su pokušavali da ga pojedu. Verujem da su mogli vrlo lako da ga ubiju i pojedu da su to zaista hteli da učine."\n"Ovakvo ponašanje među mungosima možda nije uobičajeno, ali sam viđala neke koji su napadali mnogo veće životinje poput pitona, babuna i guštera. Uvek nas je čudila činjenica da mungosi koje smo proučavali napadali pitone mnogo češće nego što je bilo potrebno. Ukoliko pronađu jednog koji spava u žbunju, oni će ga konstantno napadati - zapravo, jedan takav susret se završio tako što je mungos bio pojeden, što se verovatno ne bi desilo da je piton ostavljen na miru."\n"Mungosi su poznati kao veoma agresivne životinje, ali samo kada moraju da štite sebe. Mungosi u Indiji se čak bore protiv kobri - nešto po čemu je priča "Riki Tiki Tavi", Radjarda Kiplinga postala poznata. Merkati, koji su jedna vrsta mungosa, čak mogu da ubiju i pojedu veoma otrovne škorpije. Mungosi možda izgledaju slatko veći deo vremena, ali u sebi čuvaju veliku snagu i mogu biti veoma agresivni kada im je to potrebno."\n"Nakon povlačenja u rupu, mungos je napustio sklonište najverovatnije zbog mladunaca koji se unutra nalaze. Doduše, to je samo moje nagađanje, jer je veoma teško reći zašto se ovaj mungos tako ponašao.", zaključila je Dženi Sanderson.\nmungos borba Životinje lav Afrika


Subvencije za stanove i pomoć za mlade bračne parove: Ko može da dobije 20.000 evra za novi dom u Srbiji : Južne vesti\nSubvencije za stanove i pomoć za mlade bračne parove: Ko može da dobije 20.000 evra za novi dom u Srbiji\n09:18, 22. 2. 2022.\nAko ste majka i imate decu, možete da računate na pomoć države od 20.000 evra za kupovinu stana ili izgradnju kuće.\nA ako ste majka sa detetom ili decom a hoćete da sagradite kuću u manje razvijenim opštinama Srbije - njih 19 - država će vam pokriti 50 odsto troškova, predviđeno je najnovijom Uredbom Vlade Srbije.\nPosle javnog konkursa Ministarstva za brigu o selu za dodelu bespovratnih sredstava za kupovinu kuće na ruralnom području, ovo je nova mera vlasti u Srbiji sa obrazloženjem da žele da poprave demografsku sliku.\nPravo na pomoć imaju majke koje su rodile decu počev od prvog dana 2022. godine bilo da su u braku ili u vanbračnoj zajednici.\nOdluka se ne odnosi samo na prvorođeno dete već na svako novorođeno, objavljeno je u Službenom glasniku.\nMeđutim, neće moći sve majke da ostvare ovo pravo.\nUslov je da majke, odnosno parovi, primaju manje od dve prosečne zarade.\nPoslednji zvanični objavljeni podatak je da je prosečna neto plata za novembar 2021. bila 69.136 dinara što znači da oni mesečno moraju da imaju prihod manji od 138.272 dinara.\nIma i onih koji se pitaju hoće li oni sa takvim primanjima moći da izdrže plaćanje kredita za stan ili izgradnju kuće.\nOčekuje se da će u narednim danima početi proces za dobijanje ove pomoći, najavio je Siniša Mali, ministar finansija.\nU sprovođenju ovog programa učestvovaće i lokalne samouprave, kao i centri socijalne zaštite.\n„Spisak dokumenata koje treba podneti moguće je dobiti u ovim ustanovama", rekao je Siniša Mali, ministar finansija, preneo je Tanjug.\nNapomenuo je da svako ko se bude prijavio, imaće mogućnost da dobije taj novac i da nema starosnog ograničenja za parove.\nPomoć na ime majke\nNosilac novčane pomoći za kupovinu stana je majka, navodi se u odredbi Zakona podršci porodice sa decom.\nPravo na subvenciju imaju i majke koje su strane državljanke i koje imaju status stalno nastanjene strankinje, ako je dete rođeno u Srbiji ili ima srpsko državljanstvo.\nU slučaju smrti majke deteta, pomoć može da ostvari otac.\nUkoliko prethodno rođena deca u porodici nisu smeštena u ustanovu socijalne zaštite ili ne žive sa hraniteljima ili nisu data na usvajanje, majka može da se prijavi za pomoć.\nTreba istaći i da pravo na novčanu pomoć države imaju majke koje prvi put stiču kuću ili stan u Srbiji.\nU uredbi su definisani i načini kupovine ili učešće u kupovini nekretnina koje treba da reše stambeno pitanje.\nO tome je detaljno pisao i Siniša Mali na Instagramu.\nPrema uredbi, pravo na najveću pomoć pri izgradnji nekretnine imaju majke koje žive u mestima u Srbiji koja su slabije razvijena.\nPredviđeno je da država finansira 50 odsto vrednosti radova na izgradnji kuća na područjima koja su prema Uredbi o utvrđivanju jedinstvene liste razvijenosti regiona i jedinice lokalne samouprave za 2014. godinu po stepenu razvijenosti ispod 50 odsto republičkog proseka, odnosno devastirana:\nUpravo u nekim od ovih opština su i najniže prosečne plate u Srbiji.\nPortal Južne vesti krajem septembra 20210. godine je objavio prosek plata u gradovima i opštinama na jugu Srbije.\nNajniže plate su u Vlasotincu, Bojniku i Preševu - one su i do 20.000 dinara niže od republičkog proseka.\nPrema podacima Republičkog zavoda za statistiku, prosečna neto plata u Srbiji u novembru 2021. godine bila je 69.136 dinara.\nŠta je potrebno od dokumentacije za prijavu za pomoć\nZa početak potvrda da su ukupni prihodi oba supružnika (vanbračnog partnera) niži od dve prosečne plate u Srbiji, koja je prema popisu Republičkog zavoda za statistiku iznosila 69.136.\nTo znači da ukupni mesečni prihodi oba roditelja treba da su niži od 138.272 dinara.\nDokumentacija koja se prilaže uz zahtev mora biti u originalu ili overenoj fotokopiji, navodi se u Zakonu o finansijskoj podršci porodici s decom.\nZatim zahtev za dobijanje pomoći podnosi majka, uz dokaz od bračnoj ili vanbračnoj zajednici (izvod iz matične knjige venčanih ili izjava overena kod javnog beležnika o postojanju vanbračne zajednice).\nUkoliko je jedan od roditelja preminuo, uz dokaz o „statusu jednoroditeljske porodice", odnosno uz izvod iz matične knjige rođenih za dete, dostavlja se i izvod iz matične knjige umrlih, kao i rešenje invalidske komisije da nije ostvareno pravo na penziju.\nPrilaže se i potvrda da u prethodnih pet godina podnosilac zahteva u vlasništvu nije imao stan ili kuću, kao i njegova izjava po tom pitanju data pod punom materijalnom i krivičnom odgovornošću.\nIstu izjavu treba da dostavi i supružnik, odnosno vanbračni partner.\nPrilaže se i tehnički opis sa popisom radova koji overava projektant ukoliko je podnet zahtev za učešće u izgradnji objekta.\nPotpisuje se predugovor sa pravnim licem ovlašćenim za projektovanje i građevinske radove kojim se definišu građevinski radovi.\nU dokumentaciji je potrebno dostaviti i predugovor o kupoprodaji stana ili kući overen kod javnog beležnika, kao i uverenje MUP-a o kretanju prebivališta u prethodnih pet godina.\nKupljena nekretnina neće smeti da se proda bar pet godina, a odobreni novac država će uplatiti na namenski račun u banci.\nUkoliko se novac iskoristi za nešto drugo a ne u svrhu izgradnje ili kupovine objekta, korisnik subvencije moraće da vrati sav primljen novac uz zateznu kamatu.\nŠta je potrebno od dokumentacije ako je majka strana državljanka\nUz sve navedeno u prethodnom pasusu, majka koja je strana državljanka treba da dostavi i uverenje o njenom državljanstvu, kao i dokaz da ima status stalno naseljenog stranca.\nSva dokumenta koja bude dostavljala prilikom aplikacije, moraju biti u skladu sa pravilima utvrđenim za priznanje stranih javnih isprava, odnosno prevedena i overena kod sudskog tumača.\nKome se dostavlja prikupljena dokumentacija\nZahtev za ostvarivanje pomoći podnosi se preko nadležnog organa jedinice lokalne samouprave, u roku od godinu dana od dana rođenja deteta.\nNadležni organ jedinice lokalne samouprave dostavlja pripremljenu dokumentaciju komisiji koja odlučuje o dodeli novčanih sredstava za izgradnju, učešće u kupovini, odnosno kupovinu kuće ili stana po osnovu rođenja deteta\nKo čini komisiju i kako se donosi odluka ko dobija pomoć\nO dodeli novčanih sredstava za izgradnju kuće ili učešća u kupovini stana odlučuje komisija, čije članove imenuje Vlada Srbije.\nKomisiju čine predstavnici organa državne uprave nadležnih za socijalna pitanja, brigu o porodici i demografiju, poslovne finansija, privrede, građevinarstva, brige o selu i Republičkog geodetskog zavoda.\nPredsednik komisije je ministarka nadležna za socijalna pitanja dr Darija Kisić Tepavčević.\nKakvu novčanu pomoć još dobijaju roditelji od države\nOd 1. januara ove godine, porodice u kojima se rodi drugo ili treće dete primaće od države jednokratnu pomoć od 100.000 dinara.\nTakođe, doneta je odluka da za svako prvorođeno dete bude isplaćeno po 300.000 dinara umesto 100.000.\nPored ove, roditeljima ostaje i postojeća finansijska podrška za drugu bebu od po 10.000 dinara mesečno u trajanju od dve godine.\nZa treće dete, roditelji će i narednih 10 godina dobijati po 12.000 dinara mesečno.\nPogledajte i video 10 - godišnjoj Anđeli koja živi u selu Dobri Do kod Smedereva i koja nikada nije prohodala


Ukupno 130 naslova knjiga sakupili su radnici Prevent BH i ASA grupacije kao svoj doprinos akciji sakupljanja knjiga koju organizuje OU Damar i Gimnazija Visoko u okviru projekta „Nikad jača zima“. Kako saznajemo od Aide Hasić, glasnogovornice Prevent BH u Visokom, jedan dio knjiga je poklon zaposlenih, a ostali naslovi su iz Preventove biblioteke.\n„ Zadovoljstvo nam je dati doprinos ovakvoj akciji koju organizuju mladi ljudi. Sakupljanje knjiga ima i svoju simboliku i praktičnu stranu i vjerujem da će bar neki od naslova sakupljenih i doniranih knjiga nekome poslužiti za obrazovanje ili razonodu“.\nKnjige su danas dostavljene u prostorije OU Damar omladine, a već sutra će zajedno s ostalim prikupljenim naslovima biti izložene u okviru Damarovog salona knjige u zgradi Partizana od 10.00 do 19.00 sati.\nFOTO: Treći dan turnira – poznate ekipe koje su se plasirale u eliminacionu fazu


Na konkursu BSCB podržano pet biznis planova mladih preduzetnika\n-Na ovogodišnji konkurs Biznis Start Ap centra (BSCB) Bar “Takmičenja za najbolji biznis plan” pristiglo je ukupno pet biznis planova , i svih pet su selektovani za finansiranje-saopšteno je portalu Feral.bar iz BSCB.\nTroje aplikanata su tražili kreditnu podršku za proširenje kapaciteta ili unaprjeđenje postojećeg biznisa, a dvoje kreditnu podršku za pokretanje sopstvenog biznisa. Оdluku o najboljim biznis planovima donio je stručni žiri sastavljen od predstavnika partnerskih institucija BSCB.\n-Prvo mjesto na Takmičenju osvojila je preduzetnica dr Andrea Kavarić sa biznis planom „I’mpossible “, koji podrazumijeva pružanje konsultantskih usluga iz domena hotelskog menadžmenta sa fokusom na posredovanje u ugovaranju hotelskih franšiza, kao i implementacijom standarda i obaveza iz franšiznih ugovora. Takođe, preduzeće će pružati usluge vezane za upravljanje hotelskim preduzećima, baviće se izradom strategija, budžeta, kadriranjem, edukacijom kadra, kao i izradom akcionih planova na operativnom i strateškom nivou-navode iz BSCB.\nKomisija je izdvojila ovu ideju na osnovu tri kriterijuma, odnosno inovativnosti, analize tržišta i finansijske održivosti .\nOstala preduzeća i preduzetnici koji su stekli pravo na kredit su Jovana Pavlović sa idejom ,,Osavremenjavanja i širenja ponude ugostiteljskog objekta” , Danilo Arsenijević iz preduzeća ,,Arss team Co. DOO“ za ideju ,, Unaprjeđenja autolimarske radionice” , Ana Arsenijević iz preduzeća ,,Justicija D.O.O.” sa biznis planom ,,Izrada internacionalne platforme za pružanje pravnih usluga” i Katarina Sekulić sa biznis planom ,,Cukor – Hungarian pastry and coffe shop”.\nNagrađeni idejni projekti su prema ocjeni Komisije na najbolji način pristupili rješavanju izazova u okruženju i pružili najtemeljniju i sveobuhvatnu analizu svih segmenata razrade biznis ideje i biznis plana koji su zahtijevani u prijavnom formularu.\nPravo učešća na Konkursu su imali mladi, od 18 do 35 godina u sklopu Projekta podrške omladinskom preduzetništvu ,,Za posao” kojeg finansira Ambasada SAD-a u Podgorici, a sprovodi BSC Bar.


Tahiri: "Asocijacija" kad Srbija ukine "paralelne strukture", jedinstveno pravosuđe na Severu u oktobru | KoSSev\nTahiri: "Asocijacija" kad Srbija ukine "paralelne strukture", jedinstveno pravosuđe na Severu u oktobru\nPonedeljak 01. avgust 2016, 18:38\nNakon Beograda, danas kasno popodne i iz Prištine je stigla potvrda o razgovorima u Briselu. Kosovska ministarka za dijalog Edita Tahiri potvrdila je da je otputovala u Brisel i da će se sutra posebno razgovarati o primeni sporazuma za telekomunikacije, odnosno pozivnom broju za Kosovo. U dužoj objavi na svojoj Fejsbuk stranici, potvrđuje se da će se razgovarati o sprovođenju ovog i drugih sporazuma postignutim 25. avgusta prošle godine, ali koje, kako kosovska strana navodi, Srbija blokira. Ponovljeni su stavovi da Srbija treba da "ukine preostale paralelne strukture na severu zemlje", i da tek onda može da se formira "Asocijacija" koja "nema izvršna ovlašćenja, niti je treći nivo vlasti". Najavljeno je i da će "jedinstven sistem pravosuđa" na Severu biti uspostavljen u oktobru.\n"Sastanak dolazi kao rezultat povećanih obaveza prema EU da se odblokira proces primene briselskog dijaloga," navodi se u objavi prištinskog tima na Fejsbuku.\nTahiri će se sutra sastati sa direktorkom odeljenja EU za Jugoistočnu Evropu, Angelinom Earhorst, od koje će zahtevati da Srbija "ukloni blokade i da primeni sporazume u vezi sa državnim pozivnim brojem za Kosovo, nezavisnošću KOSTT-a, te da ukloni barikadu na mostu u Mitrovici". Zatražiće i da EU ispuni svoje obaveze prema revitalizaciji, odnosno otvaranju glavnog mosta u Kosovskoj Mitrovici, za šta je, podsetila je Tahiri, odgovorna prema sporazumu od prošle godine.\n"Ministarka Tahiri ponoviće stav Vlade Republike Kosovo da nesprovođenje ovih sporazuma od strane Srbije govori jasno o ozbiljnim kršenjima sporazuma srpske strane, a koje su u Briselu potpisali premijeri obe zemlje i visoka predstavnica EU, gospođa Mogerini," naglasila je prištinska strana u ovom saopštenju.\nPosle kosovskog premijera Ise Mustafe, izjavu da će se ZSO formirati onda kada Srbija "ukine preostale paralelne strukture" na Severu, ponovila je i Tahiri, dodajući da će i primena preostala tri sporazuma iz avgusta prošle godine, "utrti put" za primenu četvrtog - o "Asocijaciji", kako kosovska strana naziva ZSO. Tahiri je i ovde ponovila da "to udruženje nema izvršna ovlašćenja, neće biti treći nivo vlasti, jer ta ovlašćenja nisu dozvoljena zakonima i Ustavom Kosova, a da je sporazum na osnovu zakona Kosova".\nKosovska strana će od EU zahtevati da "zaustavi Srbiju da krši principe dijaloga o dobrosusedstvu, jer će u suprotnom, kosovska vlada biti primorana da se snagom zakona suprotstavi nezakonitim stvarima", istovremeno izražavajući zabrinutost u vezi sa "destruktivnim delovanjem Srbije i navodima o nezakonitoj gradnji koji doprinose povećanju tenzija i nezadovoljstva", a to može da, kako Tahiri kaže, "destablizuje situaciju dobre bezbednosti" koja je postignuta zahvaljujući Briselskom dijalogu. Iako nije precizirano na kakvu gradnju se misli, to se u javnosti povezuje sa protestom Prištine prema izgradnji povratničkog naselja Sunčana dolina na Severu Kosova, projekat koji u Prištini nazivaju "kolonijalizacija Srbije".\nTahiri je navela i, kako prištinska strana to vidi, pozitivne primere, poput, kako je najavila, uspostavljanja jedinstvenog pravosudnog sistema na Severu, kao i početka rada "velikog broja ministarstava i centralnih agencija".\nSa druge strane, direktor Kancelarije za Kosovo i Metohiju, Marko Đurić, koji predvodi srpsku delegaciju, u svom jutrošnjem saopštenju za štampu, naglasak je stavio na razgovore o primeni sporazuma o uspostavljanju Zajednice srpskih opština, potvrđujući da će se razgovarati i o drugim sporazumima postignutim 25. avgusta prošle godine.\nRazgovori se vode u sedištu Evropske službe za spoljne poslove.\nDve strane se uzajamno optužuju za nesprovođenje do sada postignutih sporazuma. Za Prištinu, kao ključni sporazumi, koje, kako odatle navode, ne sprovodi srpska strana - su sporazumi o telekomunikacijama, slobodi kretanja i energetici, dok je za srpsku stranu u javnosti kao ključni sporazum označeno formiranje Zajednice srpskih opština. Danas su u medijima tenzije dodatno porasle nakon verbalne razmene izjava kosovskog premijera Ise Mustafe i Marka Đurića o "paralelnim strukturama na Severu".\nViše o tome kako dve strane ocenjuju dosadašnju primenu briselskih sporazuma pročitajte u našim nedavno objavljenim pregledima:\nŠta sadrži najnoviji izveštaj Edite Tahiri o dogovorima sa Beogradom?


ADOLESCENT PONOVO U MAČVANSKOM OKRUGU02.06.2013.\nNa zahtev zaposlenih iz Srednje škole "Sveti Sava" u Loznici, 1. juna realizovan je seminar sa programom 24 "Adolescent i specifični stilovi kontakta u porodici - obuka za rad sa učenicima i roditeljima".\nUkupno 37 učesnika, odnosno najveći broj njih, svojim ocenama izrečenim na kraju seminara, potvrdili su dosadašnji rejting programa - po upitniku Zavoda ukupna ocena za seminar je 3.80 (maksimalna 4), a po listi autorsko-realizatorskog tima 4.89 (maksimalna 5).\nOva odlična ocena učesnika govori pre svega o nivou njihovog zadovoljstva sopstvenim učešćem u realizaciji programskih sadržaja, a zatim i o tome kako su oni prihvatili autorsko-realizatorski tim i njihov način rada.\nRealna je pretpostavka da će u narednoj školskoj godini obe ove strane biti na istom zadatku, samo u okviru realizacije nekog drugog programa.\nNaravno da sve izveštajne informacije o realizaciji ovog seminara možete naći na stranicama sajta.


► Šoštar: Rade na tome da nas potpuno ugase\nŠoštar je dan kasnije izjavio da klub po pitanju bazena na Banjici vodi nekoliko sudskih sporova i da su postupci u toku, tako da stvar treba da miruje i da je sud taj koji treba da donese krajnje rešenje, a da će Partizan poštovati svaku odluku.\n"Ne postoji želja da se sačeka odluka suda. Ovo je nedopustivo, način na koji se to uradilo je nešto što je usmereno direktno protiv Partizana i ka gušenju i minorizovanju kluba. Ovo je potpuna zloupotreba sporta i manipulacija sportistima i dovođenje čitave javnosti u zabludu oko toga ko je titular na Banjiici. Jedina institucija koja to može da utvrdi je sud i ne vidim zbog čega i kome se toliko žuri da to sve uradi pre nego što sud donese svoju odluku", kazao je Šoštar.\nOn je naveo da prethodnih dana nije bilo nikakvih nagoveštaja da će tako nešto da se desi, posebno zbog toga što je pet dana u Đeru bio zajedno sa Jelenićem i da to nijednom rečju to nije pomenuto, zbog čega je "šok još veći".\nKao argument da je sve usmereno protiv Partizana naveo je to što iz tog kluba nijedan trener ne vodi neku mlađu nacionalnu selekciju, nema predstavnika u Stručnom savetu i Upravnom odboru VSS-a.\n"To nikada ne bismo smeli da zaboravimo. Gušenjem najtrofejnijeg kluba u zemlji, dovodimo u pitanje šta će se desiti sa našim vaterpolom u nekoj bliskoj budućnosti", dodao je.\n"Došli smo do toga da posle epizode sa zakupcima imamo i problematiku sa onima koji će koristiti usluge bazena. Mogu da kažem da je jako dobar medijski trik sama izjava da će leti biti besplatno svim građanima. Opasno je, to je poziv na linč svih nas koji smo u Partizanu. Ljudi pohrle gore, a onda neko iz VK Partizan te ljude neće da pusti jer im je neko obećao da oni mogu da budu tu besplatno. To je jedna vrlo, vrlo populistička i opasna izjava. Nijedan drugi bazen u Beogradu i Srbiji nije svoje usluge davao besplatno", rekao je Šoštar.\nProblem je samo što to nije ranije javljeno, pa je došlo do pomeranje turnira prvenstva Srbije za igrače rođene 2005. godine, kao i treninga svih selekcija Partizana.\nPartizan pred praznim tribinama protiv Mornara\nZbog neprimerenog ponašanja navijača i loše organizacije utakmice protiv Cedevite, košarkaški klub Partizan kažnjen je danas zatvaranjem tribina za naredni meč ABA lige.\nVaterpolisti Šapca osvojili Kup Srbije\nVaterpolisti Šapca osvojili su večeras u Zrenjaninu Kup Srbije, pošto su u finalu pobedili Radnički iz Kragujevca sa 10:9 (2:2, 2:2, 4:1, 2:4).


Gradska vešala bila su na "Čupinoj umki" - Kaldrma.rs\nDa li znate da je brežuljak pored čuvene tašmajdanske kafane “Poslednja šansa”, na kome se danas nalazi popularni “fitnes park”, nekada bio poznat kao “Čupina umka” i da su se na njemu, svojevremeno, nalazila gradska vešala, kao i deo groblja namenjen sahranjivanju samoubica?\nMnogobrojni vežbači koji svakodnevno koriste fitnes park na nekadašnjoj “Čupinoj umki” ni ne slute kakvu strašnu istoriju ovaj tašmajdanski breg ima, niti po kome je nekad nosio ime… Foto: danubeogradu.rs\nIako o njemu nema mnogo tragova u kolektivnom sećanju ili popularnoj kulturi, istorija je ovog nekada znamenitog hajduka zapamtila samo po kratkom ali pamtljivom imenu – Čupa kapetan.\nVuk Karadžić je zabeležio i pesmu koja pominje savezništvo Čupe kapetana i principa Jevđenija, odnosno princa Eugena Savojskog:\nU pesmi se, između ostalog, pominje austrijsko osvajanje Beograda u noći između 15 i 16. avgusta 1717. kada su austrijski vojnici sa pomoćnim srpskim snagama savladali dva i po puta brojniju tursku vojsku, zahvaljujući iznenadnoj magli.\nKapetana Čupu među prvima ga pominje Jovan Rajić 1795. godine, u četvrtoj knjizi svog najpoznatijeg dela „Istorija slovenskih naroda“.\nTu se prvi put u pisanoj formi navodi i takozvana „Čupina umka“, odnosno mesto na kome je kapetan Čupa pogubljen i najverovatnije sahranjen.\nZa ovaj toponim Vidoje Golubović, poznavalac starog Beograda, u svom Topografskom rečniku starog Beograda pogrešno pretpostavlja da je nazvan po izvesnom kapetanu Miliji Lešjaninu – Čupi.\n“Čupina umka” kao pusti greben koji se nadvisuje nad tašmajdanske pećine početkom tridesetih godina 20. veka\nIpak, najdetaljniju sliku o kapetanu Čupi daje nam istoričar Slavko Gavrilović, u svom radu „O kapetanu Teodoru Prodanoviću – Čupiću (Čupi kapetanu), junaku i pustahiji s početka XVIII veka“. Sažimajući saznanja svojih prethodnika Gavrilović pokušava da sastavi jedan veoman složen mozaik, koji čine fragmenti izveštaja, pisama i presuda, vezane za brojna dela i nedela kapetana Prodanovića – Čupića.\nKao jedan od Čupinih najvećih talenata navodi se to, što je bio u stanju da se neopaženo privuče neprijateljskom logoru i donese „jezike“ odn. žive neprijateljske vojnike koji su mogli da odaju više detalja o stanju u svojim redovima.\nO poreklu kapetana Čupe ne znamo gotovo ništa. Sudeći po jednom delu iz pomenute narodne pesme u kome Čupa od Savojskog, kao nagradu zbog pomoći oko osvajanja Beograda traži Požarevac, možemo zaključiti da je njegovo poreklo baš iz tih krajeva:\nTako istoričar Dragoljub Pavlović, u svom delu „Austrijska vladavina u Srbiji (od 1718 – 1739)“, navodi da je 1723. godine, Čupa bio jedan od najbogatijih predstavniha tzv. narodne vlasti, bogat do te mere da ga je čak i šef finansija Administracije u Beogradu Alter, nazivao Flagelum des Landes odn „bič zemlje“.\nSlučaj ili ironija sudbine su hteli da prah ovog neobičnog čoveka počiva na istom mestu gde je razvejan pepeo jednog od naših najvećih svetaca i gde je, godinama potom, sahranjeno nebrojeno mnoštvo bezimenih, neželjenih i zaboravljenih pokojnika, darujući mu nenapisan epitaf u vidu latinske poslovice koja kaže – Dok prolazi slava zemaljska.\nTagovi: 1725, Beograd, Četvrta dimenzija, Čupa hajduk, dželat, Eugen Savojski, groblje, Kaldrma, Kaldrma.rs, sablja, samoubice, Sveti Sava, Tašmajdan, vešala


Od BiH nikada neće biti odvojen niti jedan njen dio - po cijenu rata! | DEPO Portal\nOd BiH nikada neće biti odvojen niti jedan njen dio - po cijenu rata!\nNa svaku aktivnost koja bude prijetnja teritorijalnom integritetu Bosne i Hercegovine, odgovorit ćemo snažno i odlučno, svim legalnim mehanizmima i sredstvima. Pozivamo Dodika i one koji ga podržavaju da o ovome dobro razmisle. Bude li ugrožen Dejtonski sporazum, bit će dovedeni u pitanje, prije svega, entiteti koji su nastali tim sporazumom.\nNakon sjednice održana je press konfernecija, a evo i svih zaključaka sa današnje sjednice:


Politika\t09.08.2018 20:28\nKada biraju zaslađenu vodu, umesto gaziranih pića, potrošači često previde deklaraciju na kojoj piše količina šećera – samo flašica od pola litra često zadovolji četvrtinu preporučenog dnevnog unosa za odraslu osobu\nSamo jedna flaša aromatizovane vode ili vode sa ukusom zadovoljava čak 70 odsto dnevne preporučene količine šećera koje bi u organizam trebalo da unese dete do tri godine, podatak je koju je objavilo Slovenačko udruženje potrošača. Razlog što su se bavili ovom temom i istraživanjem jeste podatak da godinama na ovom tržištu raste prodaja ovih napitaka za koje potrošači često misle da su zdravi.\nZa sada svaki roditelj čije dete konzumira i aromatizovane vode mora sam da procenjuje i obraća pažnju na količinu šećera koju sadrže ovi napici. Odrasla osoba u tri obroka trebalo bi, po pravilu, da unese maksimum 90 grama šećera, dok samo u pola litra ove vode sa ukusom voća može da se unese od 10, pa do čak 29 grama šećera.\nZarić kaže da će prema Pravilniku o deklarisanju proizvoda od 1. januara sledeće godine svi proizvođači imati obavezu da na svojim proizvodima ističu nutritivne tablice, što će olakšati kupcima i bolje ih informisati o tome koliki je sadržaj masti, ugljenih hidrata ili šećera.\nPrema podacima iz Hrvatske, u kojoj se prodaju otprilike iste aromatizovane negazirane vode kao i u Srbiji, u poslednje četiri godine je prodaja ovih napitaka porasla za čak 23 odsto, a uporedo je i asortiman na policama utrostručen.\nU istraživanju koje je sprovedeno na tržištu Hrvatske, u ponudi najpoznatijih proizvođača, količina šećera u gaziranim i negaziranim vodama kreće se od 1,5 do 28 grama na flašicu od pola litra. Srednja vrednost sadržaja šećera je oko 15 grama šećera na pola litra, što je, prema rečima stručnjaka, oko 30 odsto preporučene dnevne količine koju bi odrastao čovek trebalo da unese u organizam.\nSlovenačko udruženje za zaštitu potrošača preporučuje kupcima da tokom letnjih vrućina konzumiraju češće običnu vodu ili čaj bez šećera. Takođe savetuju da se vode s aromama i šećerom izbegavaju posebno zbog toga što šećeri uneti na ovaj način, za razliku od onog koji se konzumira sa hranom, ne ostavljaju osećaj sitosti, nego otvaraju apetit i „najčešće vode još većem unosu slatkog u organizam”.


Austrijska poljoprivreda imala veliku štetu - Evropa i mi\nTo je bila jedna od najtežih godina u poslenjih više decenija. Poljoprivrednici još mogu da trpe, ali ako se ovako nastavi biće dramatično\nProšla godina bila je najteža u proteklih više decenija za austrijske poljoprivrednike, koji su trpeli posledice suše i sankcija EU prema Rusiji.\nSuša, izuzetno niske cene svinjskog mesa i mleka, kao i embargo na uvoz poljoprivrdnih proizvoda iz EU koje je Rusija uvela kao odgovor na sankcije Unije, naneli su veliku štetu austrijskim poljoprivrednicima, rekao je predsednik Saveza poljoprivrednika (Bauernbund) Jakob Auer. \nTo je bila jedna od najtežih godina u poslenjih više decenija. Poljoprivrednici još mogu da trpe, ali ako se ovako nastavi biće dramatično, upozorava on u izjavi agenciji APA.\nSuša je austrijskim poljoprivrednicima napravila štetu u visini od oko 175 miliona evra. Posledice su se posebno osetile na površinama pod kukuruzom, krompirom i bundevom. Bauernbund planira tokom januara niz akcija s ciljem da se ukaže na austrijski kvalitet prehrambrene industrije.\nAuer je apelovao na lance supermarketa i prehrambenu industriju da odustane od politike niskih cena za namirnice. Pozitivan razvoj kod prodaje bio-namirnica je ohrabrujući, ocenio je on, dodajući da se još uvek ne proizvode velike količine.\nKao kontraproduktino po domaće poljoprivrednike on je naveo razne studije, kao što je bio izveštaj Svetske zdravstvene organizacije o opasnosti oboljenja od raka usled upotrebe mesnih prerađevina.\nPodsticaj za poljoprivrednike Auer očekuje od najavljene ustanove za izvoz, koja treba da olakša proceduru za izvoz poljoprivrednih proizvoda.\nUto 05 Januar, 2016 13:50\nTagovi: prošla godina sankcije rusiji poljoprivrednici apa supermarketa lanac štetu


Reprezentacija treba da prezentuje zemlju\nReprezentacija treba da prezentuje zemlju\nGodinama se sportski stručnjaci žale kako međunarodne federacije pod pritiskom televizijskih stanica i sponzora kvare sport uvodeći pravila koja ga čine atraktivnijim za gledanje umesto da unaprede samo takmičenje. Nažalost, u poslednje vreme pojedine forme takmičenja gube na atraktivnosti baš kada se gledaju u direktnom televizijskom prenosu.\nProblem je u tome što su reprezentacije počele da uvoze igrače iz drugih zemalja koje imaju višak kvalitetnih takmičara. Počelo je u košarci, dosta diskretno, pomalo su nam smetali Karlton Majers u dresu italijanske reprezentacije ili Mormon iz Jute, Šoun Bredli u dresu Nemačke. Međutim, to su bili igrači koji su ipak imali određene veze sa zemljama koje su predstavljali. Iako rođen u Britaniji, Majers ima i italijansko poreklo a Bredli je s druge strane rođen u Nemačkoj i sigurno je sa dolaskom Dirka Novickog u njegov NBA klub, nastalo određeno interesovanje za nemački dres, naročito jer mu je američki očigledno bio nedostižan.\nUskoro su međutim trgovine državljanstvima postale potpuno apsurdne. Tako je recimo nemački reprezentativni centar Kris Kejman, inače Amerikanac rodom iz Mičigena imao problema sa ocem koji nije prihvatio njegovo novo državljanstvo i kritikovao ga je javno. Kejman je iskoristio nemački zakon po kome se na osnovu etničkog porekla može dobiti državljanstvo i bazirao ga je na tome da su mu preci potekli odande.\nKljučni problem u ovome što se danas dešava nije etnicitet. Naime, francuski igrači koji su vrlo često rođeni u Africi, ili holandski fudbaleri iz Surinama, bez ikakve sumnje proističu iz tamošnjih sportskih kultura.\nUprkos tome što su rođeni van Francuske ili Holandije, ovi momci su od rane mladosti ili detinjstva prisutni u tim zemljama i kada dođu do internacionalne scene oni reprezentuju tamošnje škole fudbala. Uostalom, postoji niz zemalja sa velikom populacijom emigranata kao što su Nemačka ili Francuska, i potpuno je prirodno da njihovi sastavi budu etnički raznovrsni, iako to ponekad dovodi do apsurdnih situacija kao što je slučaj braće Boateng, gde Kevin Prins igra za očevu domovinu Ganu a Žerom za majčinu Nemačku.\nProblem je u tome što se u reprezentacijama raznih zemalja sve više pojavljuju stranci koji nemaju apsolutno nikakve veze sa tim sportskim kulturama. Na Svetskom prvenstvu u fudbalu tako, pored „prave“ reprezentacije Brazila imamo i niz Brazilaca raštrkanih po drugim reprezentacijama, u rasponu od onih kojima je dobrodošlo takvo pojačanje kao što je Hrvatska do nekih fudbalskih velesila poput Portugalije ili čak Nemačke. Slično se desilo i u košarci, Rusija je osvojila Evropsko prvenstvo predvođena Amerikancem Džon Robert Holdenom.\nU početku su figure kao što je Holden imale kakve-takve veze sa zemljama čiji su dres nosili. Recimo, on je igrao za CSKA kada je postao ruski reprezentativac. Sada, međutim, imamo novi trend, da pasoše pojedinih zemalja dobijaju igrači koji ne samo da nemaju nikakve veze sa njima već nisu tamo igrali ni na klupskom nivou. Lester MekKejleb je rođen u Nju Orleansu i nikada nije igrao čak ni u makedonskoj ligi a ima njihov pasoš. Isto važi i za „Crnogorca“ Tajresa Rajsa.\nInteres reprezentacija i samih igrača je jasan. Reprezentacije dobijaju kvalitet a igrači promociju i priliku za bolji angažman. Međutim, publika gubi.\nNaime, umesto da takmičenja reprezentacija postanu sajmovi sporta na kojima gledamo ljude iz različitih kultura, sa različitim predispozicijama i talentima, mentalitetom i disciplinom, ponuđeno nam je nadmetanje u pridobijanju što boljih Amerikanaca za košarku odnosno Brazilaca za fudbal.\nNa svu sreću, iako su Amerikanci prisutni u našoj klupskoj košarci i često su bili glavna pokretačka snaga pojedinih ekipa, još uvek nismo počeli da im dajemo naše pasoše i zovemo ih u reprezentaciju. Doduše, Fudbalski savez je pre nekoliko godina proverio raspoloženje naše javnosti kada se koketiralo sa idejom da Kleo postane naš reprezentativac ali ta ideja srećom nije prošla.\nBaš zato, naša košarkaška reprezentacija na aktuelnom Evropskom prvenstvu zaslužuje velike simpatije. Pored njihove mladosti, talenta i borbenosti, imaju još jedan adut – spadaju među retke reprezentacije iz bivše Jugoslavije na čijoj se klupi instrukcije daju na maternjem jeziku. Kako god da prođemo na kraju, barem ćemo znati da smo to postigli sami i da smo publici pružili priliku da vidi kako građani Srbije igraju košarku.


Vesti online / Scena / Kultura / Zoran Ivanović jedini učesnik iz Srbije na "Pariskom salonu" (FOTO)\nSlikar se sa svojom grupom "Libellue" ljubiteljima umetnosti predstavio slikom "Pokajanje" rađenoj u tehnici ulje na platnu, prenosi portal "Central media".\nIzložba "Pariski salon", kao i prethodnih godina, održana je uz podršku predsednika Francuske i okupila najveća imena iz sveta umetnosti. Izložba je ove godine zabeležila rekordnu posećenost koja po zvaničnim podacima prelazi od 35.000 posetilaca tokom trajanja izložbe i preko 120.000 na samom danu izložbe.\nInače, umetnici koji učestvuju na "Pariskom salonu" svake godine pripremaju radove na određenu temu. Slika "Pokajanje" predstavlja umetnički izraz nastao u okruženju ateljea na planini Južni Kučaj. Upravo se slikanjem životinja koje borave u prirodi umetnik dotakao i teme lova, koja mu je bliska budući da je i sam lovio putujući po Evropi i Aziji. Unutrašnja borba za osvajanjem prirode i pripitomljavanjem životinja budi mnoga pitanja u umetniku.\nSlika je pre Pariza bila izložena u Kulturnom centru Paraćin, kao i u Beogradu u Vili Jelena.


MIHAJLOVIĆ: Neophodno otvaranje još prelaza za teretni tranzit - Pluton Logistics\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović uputila je danas resornim kolegama iz Slovenije i Hrvatske molbu da učine sve što je u njihovoj nadležnosti kako bi se rešio problem dugog čekanja kamiona na graničnim prelazima Gorica i Sežana i Bajakovo-Batrovci.\n– Neophodno je da se otvori još prelaza za međunarodni teretni tranzit, sada kada samo on funkcioniše, i da se obezbede tranzitni koridori bez konvoja. Ovo je ne samo pitanje humanosti, već i bezbednosti – rekla je Mihajlović.\nKako je objavljeno na sajtu Vlade, ministarka se obratila pismima Jerneju Vrtovecu, ministru za infrastrukturu Slovenije, i Olegu Butkoviću, ministru mora, prometa i infrastrukture Hrvatske, imajući u vidu to da oko 300 kamiona čeka na izlazu iz Srbije za Hrvatsku, dok se 100 srpskih kamiona nalazi na ulazu u Sloveniju iz Italije.\nSmanjen broj graničnih prelaza za drumski transport u tranzitu stvara ogromne kolone kamiona i duga čekanja na granicama. Svesni smo toga da je odvijanje drumskog saobraćaja otežano, pri čemu nakon prelaska naših granica vozači čekaju konvoje i dešava se da se vozila zadržavaju i po više dana na granicama, navela je Mihajlović.\nPotpredsednica Vlade je istakla da su u ovoj situaciji bitna sva vozila, bez obzira na to čije tablice imaju, jer dovoze i odvoze robu građanima u svim zemljama, te da je važno da se zajedničkim aktivnostima ubrza protok robe, ukinu tranzitni konvoji i olakša vozačima.\nSamo sinhronizovanim akcijama može nešto zajednički uraditi da bi transport mogao da funkcioniše u ovim izuzetno otežanim uslovima u kojima se nalaze ne samo naše zemlje, već i ceo svet.\nU trenutku kada EU čini sve da ubrza transport, uvodeći zelene koridore za vozila, predlažem da zajedno sa ministrima unutrašnjih poslova nađemo održivo rešenje za što brži transport između naših zemalja kako bi kamioni u tranzitu brže prolazili, a da se vozači ne bi okupljali na jednom mestu u velikom broju, što je trenutno cilj cele Evrope, zaključila je ona.\nU ovom trenutku na izlazu iz Srbije za Hrvatsku, na graničnnom prelazu Batrovci-Bajakovo, čeka oko 300 kamiona u koloni od pet do šest kilometara. Reč je o kamionima iz Srbije, Turske, Bugarske, BiH i Makedonije prevashodno. Na ulazu u Sloveniju iz Italije, na graničnim prelazima Gorica i Sežana, čeka oko 100 srpskih kamiona, navodi se na sajtu Vlade Srbije.\n← ALTERNATIVNA brodska goriva: Finska Wartsila ispituje korišćenje amonijaka\nNelt Grupa donirala 240.000 EUR za borbu protiv korona virusa →\n1. maja 2020. 1. maja 2020. Milica Milosavljevic\n16. aprila 2021. 27. aprila 2021. Milica Milosavljevic


Aplikacija „Moja patrola“ djeluje preventivno na poražavajuću statistiku saobraćajnih nezgoda u BiH\nSvake sekunde u svijetu dogodi se jedna saobraćajna nesreća, a više od milion ljudi godišnje izgubi živote na cestama širom svijeta. U posljednja dva vijeka na cestama širom svijeta život je izgubilo više od 30 miliona ljudi, dok ih je milijardu povrijeđeno.\nU Bosni i Hercegovini, tokom 2017. godine dogodilo se 37.628 saobraćajnih nesreća u kojima je život izgubilo 298 osoba, 12 od njih su bila djeca. U saobraćajnim nesrećama povrijeđeno je 10.229 osoba od kojih je 1.608 pretrpilo teške tjelesne povrede. Neprilagođena brzina i vožnja pod uticajem alkohola su najčešći uzroci saobraćajnih nesreća.\nKada bi svi radili na stvaranju odgovarajuće globalne kulture vezane za cestovnu sigurnost to bi bila jedna od osnovnih mjera kako bi se ovi poražavajući brojevi smanjili. Aplikacija „Moja patrola“ djeluje kao preventivno sredstvo u oblasti bezbjednosti saobraćaja jer vozače upozorava da uspore na kritičnim mjestima i voze odgovorno.\n„Ova aplikacija će djelovati na to da se policija postavlja gdje su opasne lokacije nastale u prethodnom periodu i da je tu samo da bi bila uočena, da bi na takav način preventivno djelovala u saobraćaju. Dobiće još jedan kvalitet kada znamo gdje su, jer će to natjerati upravitelje cesta da obrađuju opasne lokacije i da na takav način pomognu smanjenju saobraćajnih nezgoda“, rekao je profesor na Saobraćajnom fakultetu u Sarajevu Osman Lindov.\nUpotreba aplikacije „Moja patrola“ vrlo je jednostavna, naime korisnici ove aplikacije jednim klikom prijavljuju uočenu policijsku patrolu, a sistem upozorava sve ostale korisnike gdje se nalaze prijavljene patrole.\nVozač kamiona, državljanin BiH, izazvao nesreću u Austriji: Žena teško povrijeđena\nMinistarstvo prometa i komunikacija BiH objavilo pet edukativnih videopriloga


Crnogorski nacionalni avio-prevoznik Montenegro Airlines je u januaru mjesecu 2018. godine prevezao ukupno 29.335 putnika u sve tri kategorije saobraćaja, tj. redovnom, čarter i kod šer saobraćaju, što predstavlja rekordan rezultat u poslednjih šest godina.\nKompanija u periodu van sezone sama pokriva više od polovine destinacija koje povezuju Crnu Goru sa Evropom i šire, pored 11 drugih avio-prevoznika. Uprkos brojnim izazovima i konstantno rastućoj konkurenciji, MA će u 2018. godini proširiti svoju operativnu mrežu u odnosu na prethodne godine, i u periodu sezone saobraćati ka čak 28 destinacija. To je skoro trećina od ukupnog broja destinacija koje povezuju našu državu sa Evropom i šire u sezonskom periodu, kada pored MA saobraća i po više od 50 drugih avio-prevoznika.\nMA tokom cijele godine saobraća ka osam destinacija: Beograd, Beč, Frankfurt, Cirih, Ljubljana, Rim, Pariz i Moskva. Tokom ljeta uvodimo sedam sezonskih linija, i to: London, Kopenhagen, Sankt Peterburg, Dizeldorf, Lion, Lajpcig i Minhen. Tokom godine imamo planirane serije čarter letova ka 13 destinacija: Tel Aviv, Helsinki, Oslo, Bari, Napulj, Briv, Bratislava, Linc, Salzburg, Košice, Ostrava, Teheran i Aman.\nPlanirano je da se periodu od početka juna do kraja septembra mjeseca 2018. godine, preveze oko 360.000 putnika. Doprinos turističkoj privredi Crne Gore na osnovu tog broja putnika i ranije usvojenih pokazatelja, bi samo za ta četiri mjeseca trebao da iznosi oko 140 miliona eura.\nPrethodno navedeni podaci veoma jasno ilustruju značaj koji nacionalni avio-prevoznik ima za avio-dostupnost Crne Gore, odnosno povezanost naše države sa regionom, Evropom i svijetom. Promovišući Crnu Goru na najbolji mogući način i povezujući je sa Evropom, MA daje svoj doprinos evropskim integracijama. Kompanija je bila i ostala jedan od stubova turističke privrede, razvoja turizma i naše zemlje u cjelini. U skladu sa tim principima ćemo nastaviti da funkcionišemo i dalje, kao i da podešavamo svoj razvojni put.


Dodik: Ništa me ne može pokolebati da štitim interese Republike Srpske\nPredsjedavajući Predsjedništva BiH Milorad Dodik izjavio je Srni da se varaju svi oni koji misle da je naivan i da ne shvata šta se sve radi na početku njegovog mandata i poručio da ga nikakve odluke niti prijetnje ne mogu pokolebati da nastavi da štiti interese Republike Srpske i srpskog naroda koji ga je izabrao a koji nisu upereni ni protiv koga.\n"Oni u Sarajevu koji navode da nijedna policijska agencija, osim pripadnika određene direkcije, ne može unositi oružje u zgradu Predsjedništva BiH, preporučuju da mene čuvaju isti oni ljudi koji nisu spriječili nasilje i pokušaj ubistva predsjednika Srbije Aleksandra Vučića u Srebrenici", istakao je Dodik.\nPredsjedavajući Predsjedništva BiH je naglasio da on u Sarajevu ne participira, već je izabrani srpski član Predsjedništva BiH.\nTo što su oni, kaže Dodik, raznim propisima devalvirali ustavnu poziciju člana Predsjedništva BiH, koje je najviši organ zajedničkih institucija, već je davno prošlo vrijeme i shodno tome će se tako i ponašati.\n"Ne želim nikome da budem pokretna meta. Jedina policija kojoj vjerujem jeste policija Republike Srpske i samo oni mogu da brinu o mojoj bezbjednosti tamo gdje se ja nalazim", poručio je predsjedavajući Predsjedništva BiH.\nMilorad Dodik prijetnje\nSarajevu ne odgovaraju Dodikova snaga i kredibilitet\nPrijetnje Dodiku i članovima njegovog kabineta su prijetnje srpskom narodu\nLazanski: Dodik je meta mnogih


Podeljeni sertifikati polaznicima škole šminkanja - GEM info\nPodeljeni sertifikati polaznicima škole šminkanja\n31. decembra 2018. 3. januara 2019. Redakcija 0 Comments\nU sali predsedništva Gradske opštine Lazarevac svečano su uručeni sertifikati agencije “Smart art“ za osam polaznica koje su uspešno prošle besplatnu školu šminkanja. Besplatnu obuku organizovala je Kancelarija za mlade GO Lazarevac u saradnji sa Kancelarijom za mlade Grada Beograda.\nOd 10. decembra besplatnu obuku Kancelarije za mlade GO Lazarevac pohađalo je osam polaznica koje su po odluci komisije ispunile sve uslove konkursa. Projekat “Škola šminkanja“ podržan je i od strane Kancelarije za mlade Grada Beograda, a organizatori i korisnice su zadovoljni kako postignutim rezultatima tako i tokom obuke.\nIntenzivnu obuku tokom petnaest časova, po rečima Saše Dobrijevića vlasnika agencije “Smart art“, svih osam polaznica je uspešno prošlo, a postoji mogućnost i nastavka saradnje na daljoj edukaciji.\nSa novim sertifikatima u novoj godini polaznice očekuju nove mogućnosti kada je zaposlenje u pitanju, kako u salonima lepote tako i samostalno. Većini od njih se ostvario životni san da kroz kreativnost na tržištu nege lepote obezbede sebi egzistenciju. Kancelarija za mlade će nastaviti svoje aktivnosti u cilju realizacije sličnih projekata koji pomažu mladima da ostvare svoje snove i pronađu nove mogućnosti zarade i egzistencije.\nShare the post "Podeljeni sertifikati polaznicima škole šminkanja"\n← Novogodišnja čarolija u glavnoj lazarevačkoj ulici\nPоslеdnjеg dаna 2018. gоdinе kupci „Elektroprivrede Srbije“ potrоšili su 106,1 miliоnа kilоvаt-sаti еlеktričnе еnеrgiје →


Ruski poziv iskren, NATO jedno priča, drugo radi - 01.08.2016, Sputnik Srbija\nRusko Ministarstvo odbrane pozvalo je stručnjake NATO-a na konsultacije o vojno-političkoj situaciji u Evropi. 01.08.2016, Sputnik Srbija\n21:28 01.08.2016 (Osveženo: 22:47 01.08.2016)\nKako je naveo zamenik ruskog ministra odbrane Anatolij Antonov, Rusija je spremna na konstruktivni dijalog sa Alijansom o pitanjima od zajedničkog interesa, bez obzira na razlike u pogledima i posledice odluka minulog samita NATO-a u Varšavi.\nGoran Jevtović, pukovnik u penziji i vojni analitičar, za Sputnjik ocenjuje da je poziv Rusije iskren gest, koji je za svaku pohvalu, ali da je pitanje kako će NATO reagovati.\n„Pretpostavljam da će njihov odgovor biti pozitivan i verujem da će doći do nekog susreta na višem nivou. Međutim, ne treba zaboraviti na strateški koncept NATO-a zaokružen na poslednjem samitu u Varšavi, i da je tamo Rusija jasno označena kao agresor, a Moskvi je postavljen niz uslova. U tom kontekstu, ne znam da li se može nešto specijalno očekivati u smislu poboljšanja odnosa, ali je svako dobro da se razgovara“, kaže Jevtović.\nKad je reč o smanjenju tenzija između Alijanse i Rusije, Jevtović napominje da je diplomatija NATO-a jedna stvar, a ono što rade u praksi nešto sasvim drugo.\n„Ako uzmemo u obzir činjenicu da se oni intenzivnije naoružavaju, da formiraju nove, ozbiljne komande — kao što je komanda multinacionalnog korpusa u istočnoj Evropi ili multinacionalna divizija u Rumuniji, a da ne govorim o raketnim štitovima — onda je to u direktnoj koliziji sa onim što tvrde. Njihova politika, najjednostavnije rečeno, svodi se na to da koriguju stvari u hodu, i to u onoj meri u kojoj im se pruži ozbiljniji otpor — ali mislim da njihovi strateški, geopolitički ciljevi neće nestati. Oni žele da pokore čitav svet“, ocenjuje Jevtović.\nI Mihail Smolin, zamenik direktora Ruskog instituta za strateška istraživanja misli da neće doći do nekih konkretnih promena u odnosima Rusije i NATO-a.\n„To će verovatno biti samo konsultacije, koje se inače održavaju i kada NATO na sva zvona tvrdi da je obustavio kontakte s Moskvom. Postoji objektivna stvarnost u spoljnoj politici — one situacije kad su predstavnici države prinuđeni da sarađuju čak i u vrlo zategnutim odnosima. Uzmimo za primer probleme u vezi sa Sirijom ili Ukrajinom, ali i druge manje konflikte — Moskva i NATO će imati o čemu da razgovaraju“, kaže Smolin za Sputnjik.\nPredsednik Centra za društvene i političke studije Georgij Fjodorov veruje da je NATO zabrinut jer se Rusija adekvatno nosi sa svim izazovima koje joj Alijansa plasira.\n„Rusiji je interesantno to što NATO vodi agresivnu i ekspanzionističku politiku, i u svoju orbitu dodaje nove države. Naravno, Alijansa ne bi trebalo da podržava incijative antiruskog karaktera i da postavlja novo naoružanje na granicu s Rusijom, i treba da prekine sa hladnoratovskom retorikom“, kaže Fjodorov za Sputnjik.\nInače, na nedavno održanom samitu NATO-a u Varšavi doneta je odluka o jačanju istočnog krila zapadnog vojnog saveza, a NATO namerava da već 2017. godine u zemljama Baltika i Poljskoj razmesti četiri međunarodna bataljona.


Zabrana je posledica usvajanja novog zakona početkom godine i rezultat je ocene vojnih i obaveštajnih vlasti, koje nastoje da osiguraju da “upotreba frekvencija ne ugrožava bezbednost Švedske”, navodi se u saopštenju nadležne institucije.\nKompanija Huawei je saopštila da je “iznenađena i razočarana zbog objave švedske Uprave za telekomunikacije o uslovima učešća operatera na 3.5 Ghz i 2.3 GHz aukcijama”.\n“Huawei je privatna komercijalna kompanija u stoprocentnom vlasništvu svojih zaposlenih. Ne postoji nijedan osnov za navode da Huawei predstavlja bilo kakvu bezbednosnu pretnju. Smatramo da je isključivanje kompanije Huawei zasnovano na neosnovanoj pretpostavci, te da je nepravedno i neprihvatljivo”, navedeno je u saopštenju.\n“Kompanija Huawei nikada nije prouzrokovala ni najmanju pretnju švedskoj sajber bezbednosti, a neće ni ubuduće. Isključivanje kompanije Huawei neće doprineti sigurnosti švedske 5G mreže. Pre će doći do ozbiljnog ometanja konkurencije i inovacija”, navela je kompanija Huawei, dodavši da se nada da će švedska Vlada preispitati odluku.\nBlog Radovan Laćarak - 17. Decembra 2019.\nIstraživači Gugla su objavili članak u kojem kažu da su "kvantnim računarom" obavili proračun koji "tradicionalni računar" nikada ne bi mogao da dovrši. Gugl kaže da...\nPoslednjih godina je sve više studija čiji rezultati ukazuju na to da plavo svetlo sa ekrana naših uređaja negativno utiče na san, te remeti...\nHuawei donirao dva miliona zaštitnih maski za zdravstvene radnike u Evropi\nBlog Radovan Laćarak - 26. Marta 2020.\nTelekomunikacioni operator Huavej pridružio se grupi kineskih kompanija koje su donirale milione maski i zaštitne opreme za evropske zemlje koje se bore sa koronavirusom,...\nUber promenio svoj logo\nBlog Radovan Laćarak - 16. Septembra 2018.\nNEW YORK - Bivši šef Ubera, kontroverzni Travis Kalanick, lično je učestvovao u dizajniranju logotipa Ubera koji je predstavljen u februaru 2016. godine. Tada je zajedno...\nBlog Radovan Laćarak - 20. Novembra 2020.


Sirijski pobunjenici: Nema pregovora zbog kršenja primirja\nVodeće pobunjeničke grupe u Siriji odlučile su da suspenduju učešće u preliminarnim mirovnim pregovorima, koji treba da se održe kasnije ovog meseca u glavnom gradu Kazahstana Astani, u znak protesta zbog čestog kršenja primirja od strane sirijske vlade.\nOsim vladinog napada na Vadi Baradu, oblast u blizini glavnog grada Sirije koju drže pobunjenici, opozicioni borci takođe protestuju zbog intenzivnih vazdušnih napada u pokrajinama Hama i Idlib, kao i ofanzive režima u istočnom pregradju Damaska Guta.\n"S obzirom na to da se primirje i dalje krši, pobunjeničke grupe objavljuju prekid svih razgovora povezanih sa pregovorima u Astani", navodi se u zajedničkom saopštenju 10 grupa.\nPosmatračke organizacije potvrdile su da vladine snage, nesmanjenom žestinom, nastavljaju ofanzivu u dolini Barada, gde sirijski i ruski ratni avioni svakodnevno izvode vazdušne napade, koristeći i burad bombe.\nSirijska Opservatorija za ljudska prava saopštila je da je oko hiljadu civila, uglavnom žene i deca, napustilo Vadi Baradu proteklih dana.


(MAPA) Kineska čelična mreža uticaja i gde je tu Srbija\n(MAPA) Srbija u čeličnom kineskom zagrljaju\nSvet Autor:Ana Vušović Marković09. Maj. 202017:2033 Komentara\nU vreme koje sluti najtežu ekonomsku krizu u istoriji, kada se spoljni dugovi većine zemalja broje u milijardama, a jedinstvo EU je poljuljano, autoritarna i komunistička Kina sve više se uvlači u unutrašnje sisteme razjedinjenih i oslabljenih evropskih država. Nametanjem svog načina upravljanja, nadzora građana i diktature, ali i pozajmljivanjem finansijskih sredstava uz velike olakšice, Kina preti da potpuno uruši demokratska uređenja.\nKineski “Huavei nadzor”\nUkupni uticaj ovih mera je dalje degradacija dobrog upravljanja, transparentnosti i vladavine zakona, kao i stvaranje dodatnih puteva za grabežljive, lokalne političke elite, da ostanu na vlasti i dodatno izgrade sistem u svoju korist.\nSrpska policija išla na vežbe sa kineskim kolegama\nJunker: Kina vidljivo pomogla Srbiji jer je EU zakazala\nSrbija saučesnik u mračnim motivima Kine\nŠirenje kineskog uticaja putem medija